Donostia San Sebastián Dock of the Bay, el Festival de Cine Documental Musical, presenta toda su programación. • GipuzkoaDigital.com\nLos films a concurso de esta edición los componen siete trabajos de los cuales cinco son estrenos absolutos. El lunes 7 arrancará el Festival el estreno en España, “Helmut Lachenmann: my way wiebke pöpel”, un retrato fílmico personal del compositor Helmut Lachenmann, de 85 años, que ha dado forma a la música contemporánea durante los últimos 50 años con su muy singular «Musique Concrète Instrumentale.\n“Canto porque tengo que vivir” es un cortometraje de la mano de Santiago Moga Perpén y Carlos Reverteque nos acerca al cantaor Israel Fernández y reflexiona sobre el trabajo de buscar la inspiración, desnudarse en el cante, vaciarse en el escenario y criarse en un hogar en el que la juerga flamenca era tan habitual “como fumarse un cigarro”. Por su parte, “Entre el monte y la marisma”, es un retrato de Rafael de la Rosa Vega «Camarón de Plata» y Juan Mendoza Portillo «Juanillo» dos personajes ilustres de Sanlúcar de Barrameda, amigos inseparables que viven al margen de la sociedad y que brillan gracias a su carisma y al cante.\nAurtengo egitarau osoa aurkeztu du Dock of the Bay Musika Dokumentalen Donostiako Jaialdiak\n2021eko ekainaren 7tik 12ra egingo da Dock of the Bay Musika Dokumentalen Donostiako Zinema Jaialdia, eta gaur goizean egindako prentsaurrekoan aurkeztu dituzte lehiaketara aurkezten diren filmak.Eva Rivera Jaialdiko zuzendariaren hitzetan, “Oso edizio zaila izan da, baina Kultura Seguru bat eskatzen dugu, eta zinema eta Jaialdia aurrez aurre egin ahal izatea. Zinemaren eta kulturaren inguruko topagunea izan nahi du Jaialdi honek. Badakigu arretaz eta kontuz jokatu behar dugula, baina baita bizitzarako funtsezkoak diren espazio horiek birpentsatzeko eta berriro konkistatzeko beharra dagoela ere”. 23 dokumental proiektatuko dira hogeita laugarren edizio honetan.\nLehiaketan, zazpi film luze\nEdizio honetan zazpi lan aurkezten dira lehiaketara, eta horietako bost erabateko estreinaldiak dira.Ekainaren 7an, astelehena, Espainian estreinatzen den “Helmut Lachenmann: my way wiebke pöpel” lanarekin ekingo zaio Jaialdiaren aurtengo edizioari; Helmut Lachenmann (85 urte) konpositorearen erretratu pertsonala da filma. Musika garaikideari bere “Musique Concrète Instrumentale” estilo bereziarekin eman dio forma Lachenmannek azkeneko 50 urteetan.\nAsteartean, hilak 8, “Dima Punk” jardunaldia estreinatuko da, Dominique Caubet frantziarraren lehen lana, Marokon Punka izaten jarraitzeko zailtasunak kontatzen dituena. “The Sound is innocent” opera primarekin jarraituko du Jaialdiak; ikus-entzunezko bidai baterako gonbidapena egiten diguna, eta soinu elektronikoaren eta esperimentalaren munduaren esanahia, funtzioa eta garrantzia aztertzen dituena.\nBeste estreinaldi batekin irekiko da ekainaren 9ko jardunaldia Trueba zinema-aretoetan, José Permar-ek zuzendutako “Fuera del camino” film mexikarrarekin, hain zuzen ere. Musika gaztez osatutako talde batek Hegoaldeko Behe Kaliforniako desertuko eskualderik isolatuenean bizi diren hiru gizonen ekintza gogoangarriak abesten ditu. Baja 1000 4×4 ibilgailuen urteroko munduko lasterketarik handienak Mexiko eta Amerikako Estatu Batuen arteko muga zeharkatzen duen bitartean, gizon-emakume horiek lasterketa horretan parte hartzeko eta haien komunitate txikietan itxuraz bizi duten monotoniatik ihes egiteko aukera bat bilatzen dute.\nJarraian, Celeste Bellen eta Paul Song zuzendariaren “Poly Styrene: I am a cliché” proiektatuko da. Poly Styrene punkaren ikonoa eta X Ray Spex taldeko liderra izan zenaren heriotzaren erretratu berezia osatzen du filmak 89 minututan. Alabak munduan zeharreko bidaia bati ekiten dio, eta bere amaren artxiboak aztertzen ditu, haien harremana konpontzeko.\nOstegunean, ekainak 11, Joan Porcel zinemagilearen “Sempre Dijous” filmaren txanda izango da; Palma eta Bartzelona arteko joan-etorriko bidai batez hitz egiten digu. Valldemossa herriaren eta Ravleko kaleen artekoa. Mallorcako melodien eta traparen artekoa; hori guztia, Julia Colomen begien eta ahotsaren eskutik.\nOstiralean, berriz, “Subterranean” film espainiarra izango dugu; Pablo eta Marietaren istorioa erakusten digu. 45 urteko madrildarrak dira, eta dena bertan behera utzi eta amerikar ametsa lortzen saiatzea erabaki zuten: Rockaren izarrak izatea.\nJaialdian lehen aldiz, film laburrak ere lehiatuko dira\nDock of the Bay jaialdiaren hamalaugarren edizio honetan, 8 film labur eskainiko dira saio bateratu batean, ekainaren 10ean, osteguna, Truebako 2. aretoan egingo dena.\n“A concerto is a conversation” europar estreinaldiarekin hasiko da; Jim Crow Floridatik Walt Disney Concert Halleraino, 91 urteko bere aitonaren bitartez, bere familiaren leinua arakatuko duen jazz pianojole eta zinema-konpositore birtuoso baten istorioa kontatzen du filmak. Jarraian, “A deer falling into the sea” proiektatuko da, nazioarteko estreinaldia, Marco Huertas-ek zuzendu duena. Dokumentalaren eta bideoalbumaren artean, belaunaldi-erretratu hau antsietateari eta depresioari buruzko entsegua da, baita Berlineko pandemiadun lehenengo neguaren gordintasunari buruzkoa ere. Lucky Veil Al Pagodaren lehen albumean inspiratuta dago.\n“Canto porque tengo que vivir” Israel Fernández flamenko-kantariarengana hurbiltzen gaituen Santiago Moga Perpén eta Carlos Reverteren film laburra da, eta inspirazioa bilatzeko lanari, flamenko-kantuan biluzteari, eszenatokian barruak husteari eta parranda flamenkoa “zigarro bat erretzea” bezain ohikoa zen etxe batean hazteari buruzko hausnarketa egiten du. “Entre el monte y la marisma”, berriz, Rafael de la Rosa Vega “Camarón de Plata” eta Juan Mendoza Portillo “Juanillo» Sanlúcar de Barramedako pertsonai ezagunen erretratua da. Gizartetik aldenduta bizi diren eta duten karismari eta flamenko-kantuari esker nabarmentzen diren lagun banaezinak dira pertsonaiok.\nFilm laburren saioarekin jarraitzeko, Aura Satz zuzendariaren “Hacer una diagonal con la música” filma ikusteko aukera egongo da; Beatriz Ferreyra argentinar konpositore elektroakustikoaz hitz egiten digu. Pierre Schaeffer musikagilearekin batera, musique concrète delakoaren aitzindaria izan zen Ferreyra, 50eko eta 60ko hamarkadetan. Tana Garridok, berriz, “La tierra llama” filmarekin hartuko du parte; La Habanan kokatuta dago 2019an, eta euskal jatorriko lau emakumek higatzen den iragan bat berreraikiko dute.\nEloy Domínguez Serén zuzendariaren “Os corpos” filmarekin, Ourensera bidaiatuko dugu, non urtero ospatzen den inauteri jai antzinakoenetako bat. Jai eta katarsi kolektiboko unea, non tradizioak, sinesmenak eta irudikapen anarkikoak nahasten baitiren. Amaitzeko, Elmer Guevararen “Still hungry” dokumental laburraren txanda izango da, zeina Gijonen (Asturias) kokatzen baiten, skateaz aritzeko. Skateboardingaren muinaz ari zaigun erretratu esperimentala aurkezten digu, eta 80ko eta 90eko hamarkadetako istorioak gogoratzen ditu.\nDonostian oraindik ikusi ezin izan diren 8 film luze proiektatuko dira aurtengo edizioan. Astelehenean, ekainak 7, “Sisters with transistors” filmak irekiko du Jaialdia. Lisa Rovnerren lehenengo lana da, eta musika elektronikoaren munduan aitzindari izan ziren emakumeak omentzen ditu; BBCren laborategietan etorkizuneko doinuak sortzen zituztenak (Delia Derbyshire, Daphne Oram) zein 70eko hamarkadan nabarmendu zirenak (Laurie Spiegel, Suzanne Ciani), Laurie Andersonek kontatuta.\nEkainaren 9an, asteazkena, “Stop!” eta “Waiting for B” filmen txanda izango da; 19:30ean Trueban emango dute lehenengoa, eta 20:00etan Dabadaban bigarrena. “Stop!” filmari dagokionez, bere unibertso berezi, fantastiko eta absurdoa zabaltzen du Stanley Sunday zuzendariak Doble Pletina taldearen komedia musikal burutsu honetan. Berriki estreinatu da Bartzelonako DÁ Jaialdian, eta zuzenean iritsiko da Dock of the Bay Jaialdira. “Waiting for B” filmak, berriz, Beyoncé abeslariaren Sao Pauloko jarraitzaile talde baten istorioa kontatzen du; aire zabalean kanpatzen dira bi hilabetez, eszenatokitik gertu egoteko. Gay gazteen talde batek ahots propioa izateko nola borrokatzen duten azaltzen digun dokumentala.\nOstegunean, bestalde, “My friend Fela” film luzea ikusteko aukera izango dugu, Fela Kuti nigeriar musikariari buruzko beste ikuspegi bat eskaintzen duena. Aparteko gizon baten bizitza trebetasunez eta zehaztasunez argitzen duen dokumental bikaina.\nOstiralean, hilak 11, Andrés Daniel Sanz donostiarraren “Escuchando Niño Futuro” eta Joan Porcelen “Escuchando Niño Futuro” filmak proiektatuko dira Dabadaba aretoan. “Escuchando a Niño Futuro” Jaialdiak Rafael Berriori dokumental batekin egiten dion omenaldia da, zeinetan musikariak disko bat entzutearen antzinako erritualerako deialdia egiten digun; disko osoa, hasieratik amaierara. “Samantha Hudson, una historia de fe, sexo y electroqueer” filmak zera dio: “Marikoia naiz eta Jesucristo gustatzen zait”. Horrelaxe hasten da Samantha Hudson ikonoklastaren lehen abestia. Institutuko ikonoa eta, orain, Instagramekoa.\nLarunbatean, Javier Polo valentziarraren “The Mistery of the Pink Flamingo” film saritua proiektatuko da, baita jaialdia itxiko duen “Summer of soul” europar estreinaldia ere. Lehendabizikoan, soinu-ingeniari tematia Kitsch ikono nagusiaren atzean, Pink Flamingoren atzean, dauden sekretuak ezagutzera emateko ezohiko ikerketa batean murgiltzen da; Eduardo Casanova, Kero Bonito eta John Waters izango dira bere bidaian aurkituko dituen pertsonaietako batzuk.\nEta Jaialdia amaitzeko, Ahmir “Questlove” Thompson zuzendariaren “Summer of soul”, 2021ean Sundandeeko Jaialdian Publikoaren saria eta Epaimahaiaren Sari Nagusia jaso ondoren, Donostiara iritsiko zaigun europar estreinaldia. Bitxi bat da dokumental hau, eta 1969an kokatzen gaitu, Harlemen 300.000 pertsona baino gehiago elkartu zituen jaialdi bat ospatu zenean. Woodstock beltza izena eman zitzaion. Filmatu zen arren, uda hura amaitu ondoren, 50 urtez soto batean egon zen materiala. Ez du inoiz argia ikusi. Orain arte.Stevie Wonder, Nina Simone, Mahalia Jackson, Mavis Staples, eta Sly and the Family Stone dira parte hartzen dutenetako batzuk.\nEtiquetado bajo: Donostia San Sebastián Dock of the Bay, Donostia San Sebastián Dock of the Bay 2021


Ertzaintzak erraustegira doan herri bidea itxi zien larunbatean martxa ibiltarian parte hartu zuten herritarrei – Usurbil Eginez\nErtzaintzak erraustegira doan herri bidea itxi zien larunbatean martxa ibiltarian parte hartu zuten herritarrei\nPasa den larunbatean, Errausketaren Aurkako Mugimenduak martxa ibiltaria egin zuen, Lasarte-Oriako Okendo plazan hasi eta Zubietako erraustegira iritsi zena. Erraustegia geratu eta Zubietako plantaz adierazten ez digutena azaleratzea zuen helburu. “Erraustegia gelditu! Sistema aldatu, ez klima” lemapean abiatu ziren mobilizazioko parte hartzaileak.\nMartxa hau iragartzeko antolakuntzak Zubieta gaineko azpiegiturari lotutako hainbat kontu ezkutatzen ari direla eman zuten aditzera. Aldarri hau, eta pankartakoa, erraustegia geratzeko oihuak entzun ziren martxan zehar. Martxa Lasarte-Oriako Okendo plazatik abiatu zaurretik ordea, Elektropapo usurbildar musika taldeak hainbat kantu eskaini zituen.\nTamalez martxak ezin izan zuen aurreikusitako helmugaraino iritsi, erraustegiaren eraikinaren ingurura hain zuzen ere. Bidea itxi zien Ertzaintzak Lasarte-Oriako Okendo plazatik abiatu ziren mobilizazioko parte hartzaileei. Antolakuntzak berri eman zuenez, erraustegi ondoraino joan ahal izateko baimena eskatua zuten.: “Lehendik ere halako baimenak eskatu ditugu eta halako eskaerak egin izan ditugunean eta administrazioak erantzun ez duenean suposatzen da eskatutakoa ontzat eman dutela. Kasu honetan ez da hala izan; hemen amaitzera behartzen gaituzte”.\nEz digute esaten egia\nArgazkiak (Noaua! astekaria)\nAurrekoa Aurreko sarrera: Maiatzaren 18tik 20ra eta maiatzaren 26an eta 27an Txokoaldeko trafikoan aldaketak\nHurrengoa Hurrengo sarrera: Anerreka Elkarteak antolatuta, gaur “Renovables S.A.: análisis y alternativas al modelo del Capital” hitzaldia eskainiko da Sutegiko auditoriumean


Enpresa Kultura Berriaren Fabrika eraikitzen ari dira\nAdegi Gipuzkoako Enpresarien Elkartea Donostiako Miramon Enpresa Parkean eraikitzen ari da Enpresa Kultura Berriaren Fabrika. Eraikineko lehen harria ipintzeko ekitaldian, urtarrilaren 24an, Iñigo Urkullu Eusko Jaurlaritzako lehendakariak, Arantxa Tapia Eusko Jaurlaritzako Ekonomiaren Garapeneko eta Azpiegituretako sailburuak, eta Eduardo Junkera Adegiko presidenteak parte hartu zuten.\nEnpresa Kultura Berriaren Fabrikak enpresen kultura eraldaketarako goi errendimenduko zentro bat izango du, eta etorkizuneko enpresaren eta ekonomiaren kultura ikuskera berri bat sustatuko du, proiektuaren bultzatzaileek azpimarratu dutenez, pertsonak ardatz dituen eta talde-lanean eta parte hartzean oinarrituta dagoen enpresa kultura berri bat.\nHain zuzen ere, parte hartzean oinarritutako enpresa eredu inklusiboaren arabera lan egingo du, eta Eusko Legebiltzarreko talde guztien babesa izan du. «Enpresa Kultura Berriaren Fabrikak enpresa pertsonengandik, oinarritik, prestakuntzatik eta talentutik abiatuta eraldatzeko ilusioa transmititzen du», Urkulluk aurkezpen ekitaldian azpimarratu zuenez.\nEnpresa gazteentzako eta talenturako jomuga gisa erakargarri egingo duen eredu bat sustatuko du Fabrikak. «Horrek esan nahi du pertsonak partaide direla, onartuta daudela eta behar bezala ordaintzen dietela sentitu behar dutela, eta familia bizitza ordutegi malguekin, egonkortasun konpromisoarekin eta lanbide karrera erakargarri batekin bateragarri egin ahal izango dutela», Urkulluren hitzetan.\nEustat Euskal Estatistika Erakundeak enpleguari buruz argitaratutako datuak aipatuz, lehendakariak azpimarratu zuen langabezia tasa % 10etik behera kokatu dela, lehen aldiz 2011. urteaz geroztik. «Joera positiboa da, norabide egokian lortutako emaitza». Dena den, hori ez dela nahikoa esan zuen, eta inbertitzen, berritzen eta euskal enpresak nazioartekotzen jarraitu behar dela, jarduera sektore berriak eta kalitate handiagoko enpleguaren sorkuntza bultzatzeko.\n«Enpresa kultura eraldatzea eskatzen duen garai aldaketa honen aurrean», Adegi elkarteak pertsonen gardentasunean, konfiantzan eta konpromisoan oinarritutako enpresa kultura berri bat abian jartzeko gomendio praktikoen multzo batez osatutako gida bat egin du.\nBide horretan, Enpresa Kultura Berriaren Fabrikak aukera emango du Adegi elkartea enpresen kultura eraldaketako prozesuetan egiten ari den laguntza lana hautemateko eta haren balioa azpimarratzeko.\nProiektuak nazioarteko izaera duenez gero, Enpresa Kultura Berriaren Fabrikak nazioarteko aholku batzorde bat izango du. «Batzorde horretan, nazioarteko enpresen zuzendari nagusiek beren ideien, egitasmoen eta esperientzien ekarpena egin ahal izango dute, eta enpresen kultura eraldatzeko erronka handi honetan lagundu ahal izango digute». Adegi elkarteko arduradunen hitzetan.\nAlbistearen iturria: Berria.eus


MAPA eta FIABek hitzarmena sinatu dute nekazaritzako elikagaien lehiakortasuna bultzatzeko | Consumer\nMAPA eta FIABek hitzarmena sinatu dute nekazaritzako elikagaien lehiakortasuna bultzatzeko\nIndustrien elkarte-sarea indartzeko jarduerak egingo dira.\nNekazaritza, Arrantza eta Elikadura Ministerioak eta Elikagaien eta Edarien Industrien Espainiako Federazioak (FIAB) hitzarmen bat sinatu dute nekazaritzako elikagaien kalitatea hobetzeko eta Espainiako industrien lehiakortasuna bultzatzeko.\nDokumentua lau urterako sinatu da, eta industrien elkarte-sarea indartzeko eta nekazaritzako elikagaien katearekin lankidetzan aritzeko jarduerak egitea ezartzen du. Aurrekontuari dagokionez, aurreikusitako programek aurrekontu bakoitza zehaztuko dute berariazko neurriekin.\nHitzarmenari dagokionez, FIABeko lehendakari Arturo Gilek nabarmendu du nekazaritzako elikagaien industriako merkatuei eta gardentasunari buruzko gai askori heltzeko aukera ematen duela, “eta hori ezinbestekoa da gaur egun sektorerako”. Halaber, gogorarazi du Espainian 30.000 nekazaritzako elikagai industria daudela, Administrazioaren laguntzarik gabe “ezin izango liratekeenak merkatuan lehiatu, produktuak oso onak direlako, gero eta globalizatuagoa den merkatu baten aurrean”.\nGainera, Gilek beharrezkotzat jotzen du “tamaina eta dimentsioa lortzea produktu horiek nazioartean merkaturatzeko”.\nBestalde, Elena Espinosa MMAko ministroak esan du urrats horrek berretsi egiten duela bere sailak nekazaritzako elikagaien industriari ematen dion garrantzia; izan ere, “Espainiako produktuak onenak dira Frantzia eta Alemania bezalako industria indartsua duten beste herrialde batzuekin alderatuta”.\nIldo horretatik, Espinosak adierazi du “Espainiako elikagaiak oso harrera ona izaten ari direla hirugarren herrialdeetan, elikagaien kalitatea eta segurtasuna hobetzen ari direlako”. Gainera, azpimarratu zuen “sektore lehiakorragoa lortzeko ahalegina enplegua gehitzean islatu dela, bai lehen sektorean, bai eraldaketan eta banaketan”.\nHitzarmenean ezartzen da batzorde tekniko bat sortuko dela hitzarmenean aurreikusitako jarduerak garatzeko, eta beste bat jarraipenekoa, jarduera horiek bultzatu eta garatzeaz arduratuko dena, berariazko programak aztertuz eta egon daitezkeen aldaketak kontuan hartuz.\nBestalde, EBko Ministroen Kontseiluan Espainiarentzat lortutako arrantza-kuoten hobekuntzei dagokienez, Espinosak nabarmendu zuen “Espainiako ordezkaritzaren lana, murrizketak hasieran Bruselak proposatzen zuen bezain gogorrak ez izatea lortzeko”.\nTxostenei dagokienez, ministroak adierazi zuen negoziazioan Espainia aurkeztu zutenak Frantziakoekin bat zetozela eta sektorearen errealitatea islatzen zutela. Era berean, nabarmendu zuen “Espainiak Bruselan duen ordezkaritza iraunkorrak eta Arrantzako Idazkaritza Nagusiak ahalegin handia egin dutela emaitza hori lortzeko”.\nhitzarmen nekazaritzako elikagaiak productos-eu


Txikigunea eta kontzertuak “Pagasarrira eta aireportura” eramateko proposamena helarazi diote konpartsek Udalari | BilbokoBranka\n2013(e)ko Maiatzak 21, 16:43\nHasieraHiritarrakTxikigunea eta kontzertuak “Pagasarrira eta aireportura” eramateko proposamena helarazi diote konpartsek Udalari Txikigunea eta kontzertuak “Pagasarrira eta aireportura” eramateko proposamena helarazi diote konpartsek Udalari\nDoña Casilda parkean eta Itsas-Museoaren ondoko zabalgunea baino “askoz aproposagoak” direla uste dute Bilboko Konpartsek. Aldaketok jendea Areatzako jai gunetik are gehiago aldentzea bilatzen dutela uste dute. Tonu ironikoan egindako agerraldian adierazi dutenez, urte luzeetako burugogorkeria alde batera utzi eta Udalarekin “konpontzeko” ahalegina egitea erabaki dute.\nBilboko Konpartsek ironiaz betetako prentsaurrekoa eman dute gaur Udaletxeak aurtengo Aste Nagusirako Txikigunearen zein kontzertuen kokapenean burututako aldaketen inguruan egiten duten irakurketa plazaratzeko.\nItziar Villafañez bozeramaileak esan duenez, urte luzeetako “konpartseroen burugogorkeria” alde batera utzi eta errealitateari lekua utzi nahi izan diote egoera Azkuna “alkate ospetsuak erabiltzen dituen kristalekin ikusteko, berak desio bezala, eta behin betiko, gure artean ondo moldatzeko”.\nJakina denez, aurtengo Aste Nagusirako hainbat aldaketa ezarri ditu Udalak Txikigunearen eta kontzertuen kokapenari dagokionean. Umeentzako gunea Erripa kaitik Doña Casilda parkera eramateko agindu du Azkunak, kontzertuak, berriz, Itsas-Museoaren ondoko zabalgunera.\nAldaketa hauekin ados ez daudela irudikatzeko agerraldi satirikoa egin dute gaur konpartsakideek prentsaren aurrean. Norabide horretan, Villafañezek esan du Doña Casilda parkearen gunea “jai gune tradizionaletik abileziaz urrunduta” dagoela, “ume zein guraso, aitita-amama eta familia osoarentzat onura izugarriak ekarriz”.\nProposamenak gune hori Areatzatik eta, oro har, txosnen gunetik, aldentzea du helburu “txosna eta konpartseroen usain maltzurretatik at” geldituko baitira umeak, adierazi duenez. Horregatik, konpartsek haratago joan nahi dute eta proposamena “oraindik hobetu daitekeela” pentsatuta Txikigunea Pagasarrira eramateko eskatuko diote Udalari.\nIzan ere, Villafañezen esanetan, “jai gunetik oraindik urrunago dago, txikitxuek haien gaiztokeriekin ez diote inori enbarazurik egingo, handik ere Iberdrola dorrea ikusten da eta are hobea dena, proposamen honekin, umeen loditasuna ekiditen lagunduko dugu”.\nKontzertuak, berriz, Itsas-Museoan barik Bilboko Aireportura aldatzea proposatu dute “jai gunetik askoz urrunago baitago”. Gainera, “milioika lagunentzako lekua du, lehen mailako nazioarte mailako taldeen etorrera eta irteera erraztuko du, ebakuaziorako erraztasun eta berdegune asko ditu eta inguruko auzokideak jada zaratarekin ohituta daude”, azpimarratu du konpartsen eledunak.\nProposamena erregistro bidez helaraziko diote Udalari datozen orduotan.\n[2012/06/21] Pintxoak izango dira Konpartsero Egunaren plater nagusia\n[2012/06/19] Aste Nagusiko kartelen sei finalistak aukeratu dituzte\n[2012/06/19] Zaratas konpartsari egokitu zaio 2012ko Aste Nagusiko txupinazoa botatzea\n[2012/05/16] Elkartasunaren unibertsoa indartzen jarraituko du Txori Barrotek\n[2012/04/17] Mende laurdena “euskarari bedar txarrak kentzen” daramala ospatuko du Hau Pittu Hau konpartsak\nTags: aldaketak, Aste Nagusia, Azkuna, Bilboko konpartsak, Branka, Itziar Villafañez, kontzertuak, Txikigunea, udala\tIdatzi iruzkina Egin klik hemen erantzuna bertan behera uzteko.


Zure Hitzak zenbatuko al ditu bisitak? | Martech Zone\nAtzo, nola idatzi nuen kalkulatu zure Word kopurua MySQL erabiliz WordPress-en zure blogaren mezuetan. Nire argitalpenak aztertu nahi nituen ea nire blogak nire argitalpenen iraupenaren eragina izan zuen. Hemen emaitzak!\nOrrialdeen bisitak vs. Hitzen kopurua\nEmaitza? Eguneroko sei hilabeteko mezuekin (batzuetan eguneko mezu anitzekin) eta egun bakoitzeko lotutako hitz kopuruarekin, erabat esan dezaket hitz kopuruak ez zuela inolako aldaketarik izan. Aldaketa egin zuena argitalpenen kalitatea besterik ez zen. Ikus dezakezun bezala, nire blogak ez zuen sufrimendu mezu laburrak izan nituenean, ezta mezu luzeak nituenean ere.\nBlog baten gakoa mezu bikainak idaztea da, ez bilatzaileetarako idazten! Hitz gakoen dentsitateak zure orria behar bezala indexatu dezake, baina beste gune batzuetako atzera estekek zure bloga emaitzen orrien goialdera bultzatuko dute. Atzera lotura trukatuko nuke edozein gako-hitzez osatutako mezu batera!\nZure estiloa luzea bada (ni bezala), egiten ditudan akats ortografiko eta gramatikal ugari ikustea gustuko duten irakurle batzuk erakarriko dituzu. 😉 Nire blogera egindako bisiten kopurua koherentea eta hazten joan da!\nGarrantzitsua da nire webguneak bilatzaileen trafikoan nahiko beherakada izan zuela (% 20 inguru) nik Nire domeinu izena aldatu nuen eta Google-k berriro adierazteko itxaroten zuen.\nBukaerarako anomalia nire etengabeko ospeari zor zitzaion Starbucks-en debaluazioa argitalpena - blog honetako ezagunenetako bat ... eta luzeenetakoa ere bai.\nTags: b2c facebooknegozio emaitzakbezeroen kexakBezeroak gogobetetzeafacebook negozioetarakofacebook marketin estrategiaMaiz egiten diren galderakemaitzak hobetuleialtasunaMarketin bideoakmultidomeinuamyreponooffshore\nAug 28, 2008 4: 04 AM\nArtikulu bikaina, ados zurekin% 100ean. Mundu txikia ere uste dut, denborarik ez dagoela eta, beraz, mezu txikiagoak edo buleta puntuak idazten ohi ditut.\nAug 29, 2008 7: 30 AM\nMezu laburragoak idazteko joera dut irakurlearen nekearen beldur naizelako. Pozik ikusteak hori ez lukeela nire kezka nagusia izan.


Bigarrenez egin diote eraso Pasaiako segadan hildakoen omenezko oroitarriari - Urola Kostako Hitza : Urola Kostako Hitza\nBigarrenez egin diote eraso Pasaiako segadan hildakoen omenezko oroitarriari\nLarunbat gauean gertatu zen erasoa. Palanka baten laguntzaz saiatu dira oroitarria kentzen, eta torloju batzuk kendu dituzten arren, saiakera alferrikakoa izan da.\nKalte nabarmenak jasan ditu oroitarriak. (Oarsoaldeko Hitza)\nPasaiako segadan hildakoen omenez oroitarri bat dago Pasaian bertan, eta bigarren aldiz erasotu dute. Bixi-Bixi elkarteak 2017ko azaroaren 11n jarri zuen oroitarria Pasaiako gazteluan, eta elkarte horrek jakinarazi duenez, larunbat gauean gertatu zen erasoa. Oarsoaldeko Hitzak azaldu duenez, palanka baten laguntzaz saiatu dira oroitarria kentzen, eta torloju batzuk kendu dituzten arren, saiakera alferrikakoa izan da.\nEz da oroitarriari eraso egiten saiatu diren lehen aldia; izan ere, joan den abenduan beste eraso bat jasan zuen. Lehen eraso haren ondoren, indartu egin zuten oroitarria, eta Bixi-Bixi elkartearen arabera, horregatik eutsi dio oroitarriak bere lekuan. Hala ere, kalte nabarmenak jasan ditu. Elkarteak ahalik eta azkarren konponduko du oroitarria.\n1984ko martxoaren 22an Espainiako Poliziak Komando Autonomo Antikapitalistetako Dionisio Aizpuru Kurro eta Pedro Mari Isart Pelitxo azpeitiarrak eta Rafael Delas Txapas eta Jose Maria Isidro Izura Pelu iruindarrak hil zituen Pasaiako badian.


Kresal usaineko poemak dakarz Pako Aristik - bizkaie.biz\nKresal usaineko poemak dakarz Pako Aristik\nBizkaie! 2021-04-29 08:43 Kulturea\nErein argitaletxeak kaleratu dau Ni eta Gu. Zazpigarren uhina liburua.\nItsasotik hur aurkeztu dau liburu barria Pako Aristik (argazkia: Erein) | Ikusi handiago | Argazki originala\nItsasoa eta itsasbazterrean lan egiten daben personak izan dira Pako Aristiren poemategi barriaren inspirazino nagusia. Portuan dabilen jenteagaz izandako alkarrizketa eta barriketaldietatik abiatuta idatzi ditu liburu barriko poemak, bizitzeko era baten bila, beti gizakiaren neurrira, epikarik bilatu barik.\nNi eta Gu. Zazpigarren uhina izenburua emon deutso Erein argitaletxearen eskutik plazaratutako liburu honi. Gizakiaren dikotomia da Ni eta Gu hori, batzuetan eroso, beste batzuetan gatazkatsu. Umetan jasotako informazinoari kontra eginez, gizakiak bere ahotsaren eta pentsamenduaren bila egiten dauen bidean, Pako Aristik itsasoa topau dau bidelagun.\nGehienbat Getariako portuan ibili da idazlea, hangoakaz berba egiten, hareen pasadizoak entzuten, erabilten daben hizkerea poemetara eroaten... Itsasoko jentearen espiluaren aurrean ipini dau poetea, liburua aurkezteko ekitaldian azaldu dauenez.\nOrain dala bi edo hiru urte hasi zan liburua idazten, erakutsi nahi eban bizimodua desagertu baino lehen. Izan be, galtzear dagozan ofizio batzuen barri emoten dau olerkietan, eta bidelagun izan zituan persona batzuk hil egin dira gero.\nAristiren poesian betiko gordeta geratu dira itsasoko jente horren guztiaren ahotsak, bizimodu baten azken aztarnak. Argazki batzuk be sartu ditu olerkien alboan. Getarian ez eze, Zestoan eta Orion be kokatu ditu pasarte batzuk, baina beti itsasoa lekuko dala.\nPako Aristi (Urrestilla, 1963) kazetaritzan lizentziaduna da eta gazte-gaztetatik ibili da literaturan. Lehenengo liburua, Kcappo, 1985ean argitaratu eban. Narratiban, poesian eta umeen literaturan ibili da, eta Kritikearen Espainiako Saria irabazi eban 1998an (Irene, Krisalida, Urregilearen Orduak). Poesian, zazpigarren liburua dau Ni eta Gu. Zazpigarren uhina.


Basolanak egingo dira urtea bukatu bitartean - Aramaioko Udala\nBasolanak egingo dira urtea bukatu bitartean\nUrtero udalak basolan ezberdinak egiten ditu udal baso eta pistetan. Aurten pista batzuetan konponketa txiki batzuk egin dira, baina orain Foru Aldundian (AFA) eskatu diren diru laguntzen ebazpenak jakinda hemendik eta urte bukaera arte lan hauek egitea aurreikusten da:\nMuru, Asensio, San Adrian eta Lurgorriko basoetan ilarak garbitzea: zuhaitzen zikloek horrela eskatuta, azken urtetan birlandatu diren sail publiko hauetan sastrakak kentzea egin behar da arbolak aurrera jarraitzeko espazioa emateko eta aurrera egin ez duten arbolak berriztu. Lan honek 7.630€ko aurrekontua dauka, BEITIA NATURLANAK S.L enpresari esleitu zaio eta martxan dira lanak.\nSieta eta Durakogainen sastrakak kentzea, inausketak eta argitzeak: bi udal sail hauek aurretik aipatutako sailak baino zaharragoak dira eta lan hauek egin behar zaizkie mantentze eta hobetzeko. 14.900€ko aurrekontua dauka lan honek eta BEITIA NATURLANAK S.L enpresari esleitu zaio eta martxan da hau ere.\n(Bi lan hauetarako AFAk 9.551,35€ko diru laguntza ebatsi dio udalari.)\nMendiolatik Lurgorrira doan pistaren konponketa: aurten AFAtik 15.415,20€ diru-laguntza jasoko da eta 23.500€ inguruko gastu bat aurreikusten da. Lan hau oraindik ez dago lotuta, baso batzuk bertatik agian aterako direlako. Baina urtea bukatu aurretik lotu eta egingo da lan hau.\nGantzagan errota inguruan paso kanadiar bat jartzea: lan hau oraindik ez da esleitu, Lurgorriko pistaren kasuan bezala, egurra ateratzen dabitzelako inguruan, baina urtea bukatu aurretik esleitu eta egingo da. 4.235€ko aurrekontua dauka lanak eta AFAtik 2.450€ko diru laguntza jasoko da.\nDatorren urtera begira be, diru laguntzak jaso ditu udalak: Ametzun bota zen basoaren landaketa egiteko, itxidura batzuk kentzeko zuhaitzak ondo hasita dauden San Adrian inguruko udal baso batzuetan.\nEta diru laguntzetatik aparte, ahal den heinean lantxo batzuk egin dira eta egiten ari dira beti bezala, batez ere pista konponketetan; sastraka kentzeak, urak ondo hartzea,…\nAurten ere aurreikusten da mendi publikoen kudeaketa plan berria aurkeztu, eztabaidatu eta onartzea. Eta horretaz gain, Teilamendi magalean dauden udal baso batzuk ere lehiaketara atera nahi dira, banda marroiarekin guztia alperrik galtzeko arriskua ikusten delako.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Industria-robotika (Modulua)" topic_facet:"Instalazioa eta mantenimendua (Lanbide Arloa)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema automatizatuak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Industria-robotika (Modulua) Proposatutako gaia: Instalazioa eta mantenimendua (Lanbide Arloa) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema automatizatuak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...\n1 Elhuyar Hizkuntza Zerbitzuak 1 Euskadi (Autonomia Erkidegoa) . Hezkuntza, Unibertsitate eta Ikerketa Saila 1 IMH Makina Erramintaren Institutua 1 Navarro, Francisco 1 Urresti, Igor


Iban Zaldua • ZUZEU\nEtiketa: Iban Zaldua\nArte[faktua] 35: Iban Zaldua, Sekula kontatu behar ez nizkizun gauzak, Rikardo Arregi Diaz de Heredia, Arritxu Iribar\n[gallery columns="6" ids="228884,228886,228885,228877,228878,228880"] IBAN ZALDUA idazle donostiarra da Arte[faktua]ko gonbidatu nagusia aste honetan. Sekula kontatu behar ez nizkizun gauzak ipuin ...\n[Kafe Aleak] Iban Zalduak Echo & The Bunnymen . Echo & The Bunnymen "Ocean Rain" (Korova, 1984) . Esan ohi da arte guztiak hiru alditatik igarotzen direla: lehenenik eta behin fase pr...\nEuskal literatura kritika, mahai gainean\nEuskal literatura kritika, mahai gainean Ibon Egaña urnietarrak hiru hamarkadatan zehar Euskal Herrian argitaratutako euskal literatur kritikak, bi milatik gora, aztertu ditu tesi doktoralerako -Kol...\nInon ez hemen, inoiz ez orain\nIzenburu hori jarriko nioke nik Iban Zalduaren azken ipuin bildumari. Berak dio bereak fikzioari egiten diola erreferentzia, baina irakurle honi “Inon ez, inoiz ez” horrek fikzioa baino bakardadea...\nIban Zaldua: “Idazlea lotsa galdutako irakurlea da”\nIspilu iruzurtien jolasa da Iban Zalduaren (Donostia, 1966) irakasle bulegoa. Bi mahai gela berean eta kaosa ordenari parez pare. Idazleari ez dagokion habitatean hartu du kamerak planoa, eta kont...\nZalapartarik sortu ez zuen ahohandia\nZalapartarik sortu ez zuen ahohandia George Steiner izan zen, ospe handiko idazle eta irakaslea, El Paiserako elkarrizketan (2008). Bere hitzek Euskal Herrian ez zuten iskanbilarik sortu, bai ordea ...\nZaharrunoa, hitz paregabe hori. Atzoko Berrian birritan irakurri nuen, Aritz Galarraga zutabegilearen lumatik lehenik eta Iban Zalduari egindako elkarrizketan, idazlearen erantzun batean, ondore...


Movimento Dos Trabalhadores Rurais Sem Terra –MST | Alternatibak eta Politika Publikoak Elikatzen\nHasiera urtea: 1984\nMST lurraren eta nekazal-erreformaren alde borrokatzen duten Brasilgo baserritarren mugimendua autonomoa da. Mugimendu sindikalaren barruan mugitzen da, inongo alderdi politiko edo erlijiorekin loturarik izan gabe. MST baserritar komisioetan antolatzen da eta gaur egun Brasilgo 23 estatutan aurkitzen da.\n1975-1985 urte bitartean eman zen aldaketa sozioekonomikoaren ondorioz sortu zen, nekazaritzan kapitalismoaren garapena hain zuzen. Honek ekarri duen lurren kontzentrazioa eta lurrik gabeko baserritar kopuruaren igoera, eta baserritar borroka ezberdinen artikulazioak ahalbidetu zuen MSTren sorrera.\nFormazioa eta ikerkuntza dira Brasilgo Lurrik Gabekoen Mugimendua (MST) izenekoaren eratze-elementuak. Formazioak bi atal ditu: eskolatzea –Hezkuntza-kolektiboaren zeregina–eta formazio politikoa –Formazio-kolektiboaren zeregina. Modu bereizian bada ere, biak errealitate zehatzean txertatuta daude.\nMSTk dituen 32 urteetan, Lurraren Pedagogia eraiki du oinarrizko eta goi mailako ikastegietan eta graduondoko ikastaroetan. Formazioa eta hezkuntza ezinbesteko atal dira MST subjektu den prozesu iraultzailean.


ONDAREA – nahi dugun herria\nEKONOMIA ETA LABORANTXA\nKohesioa ahaldundu : transmititu, partekatu eta ikasi\nKanboko ondare naturala, arkitekturala eta gorpuzgabea sustatu nahi ditugu. Azken urte hauetako elitismo eta deslotzea bazterrera utziz, egiazko politika kultural bat plantan jartzeko asmoa dugu.\nAssantza gunearen baloratzeko gogoeta plantan jarriko dugu\nLekuko artisten laguntzari esker, museo iraunkor bat sortuz. : Tillac, Etchevarria, Etchevers..\nBizileku, animazio, sorkuntza edo belaunaldien arteko elkarretaratzeen egiteko posibilitateak aztertuko ditugu.\nOndarearen zerbitzua sortu, Kanbo eta Euskal Herriaren historia ezagutarazteko, tokiko kultur aktoreen laguntzarekin.\nAmateurismoa garatzeko nahia dugu.\nArnaga, ez da soilik kanpoari begira den leku bat izan behar. Bertako\nbaratzeak berrerabili nahi ditugu festibal herrikoiak antolatzeko : antzerki, musika edota\nerakusketak izan daitezkeenak.\nElkarte bizia, gizarte loturen ekarle, aberatsa eta dinamikoa da Kanbon. Denen beharrei\nerantzuteko, herriak konzertazio bat antolatu behar du :\nProiektuen plantan jartzeko, besta komiteak, baita beste elkarteak ere, sustengatu eta lagundu.\nElkarteen eguna egonkortu.\nElkartasun Pass bat sortu, kirol eta kultura arloko aktibitateetan errexkiago parte hartzeko.\nArtisau eta artisten ekimenak sustatu.\nDeba eta Kanboren arteko parekatzeari oldar eta zentzu gehiago eman ; arlo ezberdinetan ditugun usaiak elkarrekin partekatzeko, izan ekologian, parekotasunean, adindunen harreran edo demokrazia partehartzailean. Horretarako herri batzorde iraunkorra sortu.\nKultur arloko aktore ezberdinekin elkarlana sustatu edo indartu (musika eskola, mediateka, zinema, AIEC gela, Arnaga). Gehiengo handiak partekatzen dituen proiektuekin sinergia positibo baten sorzeko.\nEdozein elkartek sortzen dituen iniziatibak sustengatu (kulturaren astea, kabalkada …).\nKultura eta kirol aktibitateetan aniztasuna sustatu nahi dugu.\nNeska/mutikoen eta emazte/gizonen arteko berdintasunari arreta berezia emanen diogu ;\nohartzen girelako generoen arteko errespetua adin ttipienetik ikasi behar dela.\nCookieak erabiltzen ditugu gure webgunean esperientzia onena bermatzeko. Gune hau erabiltzen jarraitzen baduzu, horrekin konforme zaudela suposatuko dugu. - Nous utilisons des cookies pour vous garantir la meilleure expérience sur notre site Web. Si vous continuez à utiliser ce site, nous supposerons que vous en êtes satisfait. ados - okPribatutasun politika - Politique de confidentialité


Garazi Etxaburu: “Dantza garaikidean aurkitu dut nire lekua, nire estiloa” — dantzan.eus\nHemen zaude: Hasiera › Hemeroteka › Garazi Etxaburu: “Dantza garaikidean aurkitu dut nire lekua, nire estiloa”\nGarazi Etxaburu: “Dantza garaikidean aurkitu dut nire lekua, nire estiloa”\nDantza esatea bizitza esatea da Garazi Etxaburu Aulestiarentzat (Ondarroa, 1993). Horregatik dantzari estu-estu lotuta dago umetatik. Balletean hasitako ibilbideari dantza garaikideagaz eman dio jarraipena, pausoz pauso, bere lekua aurkitu arte.\nDonostian, Nazioarteko Dantzaz konpainian ari zara orain momentuan. Noiz hasi zinen bertan, eta zelan sartu zinen konpainian?\nOrain dela urtebete sartu nintzen konpainian. Astebete egon nintzen beraiekin klaseak hartzen, nire maila ikus zezaten, audizio erako bat egiten. Udako egun batean bertako zuzendari artistikoaren mezu bat jaso nuen konpainian sartzeko proposamenagaz.\nAurretik, dantzari lotutako ibilbide luzea eduki duzu.\nAurretik, Gasteizen bizi izan nintzen hiru urtez. 15 urte nituela joan nintzen hara, nire dantza ikasketei jarraipena emateko asmoz. Goizez, Jose Uruñuela dantza kontserbatorioan, dantzako eskolak hartzen nituen, eta arratsaldez ohiko ikasketak egiten nituen, nire gurasoen laguntza handiagaz. Bertan asko ikasi nuen, bai dantzaz eta bai bizitzaz ere.\nOinarri-oinarrian, balleta, dantza klasikoa dago. Maitane Uribegaz hasi zinen.\n3 urte nituenean hasi nintzen Maitanegaz balletean, berari esker gaur daukadan dantzarekiko lotura. 15 urtera arte jarraitu nuen dantzagaz Ondarroan: balleta, jazz dantza eta dantza garaikidea egiten nituen. Momentu batean, Maitanek gomendatu modura, Gasteizera joan nintzen. Eskerrak eman nahi dizkiot Maitaneri.\nGaraikidean zoriontsu ikusten zaituztela diote hurrekoek, klasikoak ez modura, barruan daukazuna ateratzeko aukera eskaintzen dizula…\nEsan daiteke dantza garaikidean aurkitu dudala nire lekua. Nik pentsatzen dut orain aurkitu dudala nire estiloa eta benetan etorkizunerako nahi dudan bizitza mota.\nBeti eduki duzu argi zure ogibidea dantzari lotuta egongo zela?\nBai, txikitatik izan dut oso argi nire bizitza dantzari lotuta egongo zela, beti izan dut balleteko irakasle izateko ametsa, eta orain ere bai. Egunetik egunera argiago daukat hori. Aurretik, dena dela, mundu osoko konpainia ezberdinetan dantzatzea gustatuko litzaidake.\nEgia esan, oraindik ez daukat oso argi zein konpainiatara joango naizen, baina ez dut ezer baztertzen: Frantzia, Alemania, Norbegia… Audizioa egin eta onartzen nauten lekuan izan beharko da, ze gaur egun krisia dela eta, konpainia asko galdu dira, eta daudenak motel dabiltza.\nDantzaz-en nongo dantzariak zabiltzate, zein herrietakoak?\nMundu osoko dantzariak dauzkagu: Norbegiakoak, Holandakoak, Suediakoak, Italiakoak, Australiakoak…\nGazteena izango zara, ala?\nIkasturte honetan ez naiz gazteena. Ni baino gazteagoa den neska bat ailegatu da orain dela gutxi konpainiara.\nEmanaldiz emanaldi, nondik ibili zarete eta nora joatekoak zarete?\nBa leku guztietatik ibili izan gara: Biarritzen, Madriden, Huescan, Frantziako pila bat herri txikitan… Argeliara goaz laster. Aurreko asteburuan Alicanten egon ginen, Villena herrian Arte-an gure ikuskizuna aurkezten. Bidaia oso luzea izan zen, zazpi-zortzi ordukoa, eta, noski, oso nekatuta heldu ginen, baina gogo handiagaz. Eta jendeak ere oso ondo hartu gintuen, publiko oso ona eduki genuen, egia esan.\nPubliko guztiak ezberdinak direla esaten da. Nongo jendeak harritu zaitu zu gehien, onerako ala txarrerako izan.\nFrantsesa, normalean, oso publiko ona izaten da. Beti txalotzen zaituzte, Euskal Herrian baino gehiago. Baina hori gure esku ere badago askotan, emanaldia ondo ateratzea, eta jendea emozionatzea. Guk geuk ere igartzen dugu noiz geratu den publikoa pozik eta noiz ez hain pozik.\nEta azaroaren 30ean, Barakaldon egongo zarete. Ondarroatik joatekoak dira zu ikustera.\nAzaroaren 30ean espero dut jendea oso pozik ateratzea antzokitik. Jende guztia etortzera animatzen dut, gauza oso ezberdina delako, ziurrena inoiz ikusi ez duten emanaldi estiloa izango da.\nII. Marabilli festibalean ikusi ahal izan zintuzten askok eta askok. Zelakoa izan zen esperientzia?\nMarabilli festibalean parte hartzea oso aukera ona izan da, beti ez da-eta egoten herrian dantzatzeko aukerarik. Gustukoa dut herriko jendeak nire ibilbidea jarraitzea.\nEuskal Herrian dantzan egiteko nahikoa aukerarik badago?\nSuertez, nahikoa emanaldi ditugu Euskal Herrian. Gehienak herri txikietako teatroetan izaten dira. Egia esan, jendeak ez dauka dantza ikustera joateko zaletasun handirik, baina hori aldatzea da gure nahia, eta espero dugu lortzea. Azken batean, gure lana ezin da aurrera joan eurak barik.\nSormen, intuizio eta sentsibilitate handiko dantzaria zarela iritzi diote zure irakasleek.\nBai, hori diote. Gustukoa dut nire koreografiak asmatzea, imajinazio handia daukat. Historio bat pentsatu eta dantzaren bitartez kontatzea asko gustatzen zait.\nZeintzuk dira zure jarraitzaile lehialenak?\nNire gurasoak eta nire osaba Gorka, Arte-an ikuskizuna 30 aldiz edo ikusi dute dagoeneko, baina, dirudienez, ez dira inoiz aspertzen, eta han egoten dira beti. Noizean behin nik ezer ez dakidala etortzen dira, ezustean. Azkenean, konpainiako guraso bihurtu dira. Eskerrak eman nahi diet nire gurasoei eman ditudan pauso guztietan laguntzearren eta diren bezalakoak izatearren.\nDantza nire bizitza da


Egiazko izaeraren munduan ez da Besterik, ez da\nNorberarik. Harekin nahi baldin baduzu bildu\n"ez binako" erran ezazu.\nJoanes Pittun zuen izena. Egiazko laborari semea. Guztiek, txiki edo handi, Joanes erraten genion, nahiz euskaltzain izanez ostatuetan zein bilkura ondoko aparkaleku zurpail desolatuetan haren gurutzatzeko arrisku gutxi geneukan. Hargatik, astekari aberatsetan elkarrizketa mamitsuak irakurtzen genizkion, batez ere "euskarazko erroaren sakoneko polimorfema irekien bilakaera baldintzatuaz" mintzo zela. Joanesen mintzaldiak ez genituen bistan dena erabat ulertzen; alabaina gure manifestaldi, negoziazio, burutazio, imana zio, isila zio bezalako hitzen sustraiak ez ziren benetako euskal jatorrikoak, "bilakaera" mugatuegikoak aldiz Joanesen talentu zilarraren ez kolpatzeko. Euskaltzainak, bizkitartean ez zuela nehoiz salatzen euskara hilobira bidaltzeko estatuek eta hauen mutil ziren ikerlariek eraman zuten joera sistematikoa, egunkarian zeraman Hobets sailean, gazteon euskararen masakratzeko jaidura tzarra etengabe azpimarratzen zuen. Haren erranen arabera irudi zuen gu ginela mintzairaren suntsitzaileak.\nSeminarioan haur hotz sartu zenetik, Joanesek euskara baizik ez zuen gogoan. Euskararen salbatzeko helburuaren lortzeko Pittunek Jesukristo zeukan eredu, honek bere bizia sakrifikatuz, Hitz bakarra zela medio, mundu bekatorosa infernuaren garren mehatxuetarik atera zuelako. Apeztu, urgazle bihurtu eta, bere iritziz ongi merezitu omenaldia erdiesteraino otoitzaren eta azterketa zientifikoaren mundu gerizatuan geratu zen. Euskararen amoreagatik, sotana kendu zuen egun berean, fededun bat erdalduna zelako aitzakiaz, mezak eta predikuak frantses eder, leun eta txukun batean zelebratzen hasi zen, bizkitartean euskarari esker, Bangkokeko eta Delhiko unibertsitateetako Honoris Causa doktore izendatua izatera heltzen zela. Gizona arras eruditua zen cum laude. Aldaketa soziologikoak hain erraz onartzen zituen Joanes hark ordea gaurko hamarkada nahasiari, kofesioa bederazkako sekretutik aitortza mutu orokorrera lerratzen uztea ez zion barkatu: ekintzaz ala pentsuz arraiki egin emazteen bekatuak entzutea izugarri maite zuen eta erran ezazu kontriziozko akta bat, ezkilen jotzera noan artean! Kofesioa galdu baina katiximako gazteei fornikazio elearen mila itxuraldaketen aipatzeko eskubidea irabazi zuen: hogeigarren mendeko bana-bestekotasunaren legea.\nJagoitik zabalik zeuden apez-etxe eta biblioteka publikoetan kausitzen ahal ziren berrogei orrialdeko bi liburuxka mamitsuren idazlea zen Joanes. Jakintsuak ausarki frogatzen zuen famaren edukitzeko Euskal Herrian ez duela mentsa bezala fantasia eta funtsik gabeko testu "kometitzen" tematzeak balio! Joanesen lehen liburuak halaz, euskal adiztegi osoaren oinarri eta paradigma gisa kontsideratu Iditegiko aditza zuen aztergai. Bigarren obran aldiz euskal sinesmen zaharreko "zaldikatze eroaren" arketipoa emazteek beren artean kontatzen zituzten ipuinetan zertan finkatzen zen zehazki, ahoan bilorik gabe azaltzen zuen.\nOmenaldi iragarriaren aurreko asteetan kazetariek bere obraz galdeak egiten zizkiotenean, egiazki heineko, planttako eta behar bezalako plaza-gizonaren itxura eskaintzen zuen Joanesek, modestiaz hordi, lan ongi burutuaz satisfos, bizi guztia euskararen alde... eta euskarak alde egiten... pentsa emazu! Sakrifikatua eta gurutzefikatua. Bildutasun une bat otoi. Argazkietan gero, laurogeita bederatzi urteak konplitu berrian begien hondoan zeraman nortasunaren kokinkeria nabaritzen zitzaion. Euskal Herriaren hamalau hegaletarik ohorezko bisitaz hurbiltzen zitzaizkion miresle saldoei ezpaina bihotz eta hitza laino xuxurlatzen zien.\n—Deus ez da anaia maiteak, dena bete dut abnegazioz, euskararen faboretan, Jainkoaren izenaren goresteko, lehen bezala orain ere, hala dadila beti ere.\n—Amen —ihardesten zieten, ager ez dezakedan Hegoaldeko hiri batetik etorri taldeko partaide harrituek, zenbaitek bederen emazte izanez fisiologikoki anaiak ez zirela erraz erakuts ziezaioketela, baina adindua eta gainera Iparraldekoa zelako, urrikiz bezain paternalismo hutsez, ez zioten oharra zuzendu, batez ere Iditegiko berba koloretsuaren behatzera jinak zirelako.\nAingerua urtu zenean, antropologoak islandiar edo finlandiar saga frankotan agertzen zen "zaldikatze eroaren" kontzeptuari buruzko xehetasunak eskatu zizkion. Erantzuna ez zitzaion luzatu.\n—Mattina zenak, goian bego gaixoa, ukan zuen bizi zeno bere dolore karga, bakean delako esperantza dut, Mattina zenak beraz kofesategiko zulotik salatu zidan istorio bitxia da hau!\n—Ez al dezu pentsatzen Joanes txit agurgarria, ipuin tradizional horren atzealdean, praktika sexual zahar baten aztarnarik badagoela? Hala xamar ematen du...\n—Anaia maitea, sexua eta fornikazioa ez ditzazula zuk deblauki non-nahi sar: bakoitzak bere lekua badu. Mattina emazte prunta, gurbila eta garbia zen. Zoazte bakean. Eta aitaren batean isiltzen zen.\nOmenaldi egunean, Joanesen sorterriko plaza arraberrituan, Hegoaldeko antropologo eta filologo taldearekin batera, han zeuden hain zuzen, behiala aipatu Euskal Herriko hamalau kantoietarik, alegrantziarik handienean jin euskaltzale anaia suharrak oro, emakume izanagatik. Euskaltzaindia osoak halaber bidaia egin zuen Bilbotik, gizon bakar, bere kideetan kide sotilenaren goresteko, ekitaldi, mintzaldi eta solasaldi mamitsuen ondotik Joanesi emanen zieten Urrezko Oroitarri Erraldoia eskuetan. Kantonamenduko, departamenduko eta eskualdeko hautetsiak elkarrekin jarri ziren, aperitifa zerbitzatuko zen tokiari ahal bezain gertu. Lekuko kontseilari nagusiak, urdeak bazkaturik aski lasai baitzegoen, departamenduko IV. Batzordeko arduradun nagusiari, belarrira deklaratu zion.\n—Xerrami... Euskaldun horiek aditza hurrupatzen duten bitartean, guk ricard honi tinkaldi bat eman diezaiogun arraiki.\nIrri konplizeak trukatu zituzten, eta euskaltzaleak Iditegiko aditzaren bilakaera polifazetikoaz eztabaidatzen ari zirela, Bordele-Iruñea autobideak herri isil eta baztertu hau egokiro zeharka lezakeeneko xedearen inguruan bat egin zuten biek, sobera zalapartarik gabe. Txin-txin. Jendarmeen gerizan, alta nehork ez zuen ez gaixoa bahituko, suprefeta gorri-gorri eta hatsantua heltzen ikusi zuten; haren agurtzera lehiatu ziren eta mihi puntan zeukaten galdearen berri eman zioten.\n—Jauna, autobideko lanetan hasiko garenean, poliziak neurri bereziak hartuak izanen dira arauz? Badakizu bestela, estatuaren eta enpresa pribatu zenbaiten artean gordeka pasatu diren bizpahiru akordio goraki salatzen ahal ditugula...\n—Bai, bai —ahoskatu zuen arrosa kolore bihurtzear zegoen suprefetak, jarraituz—. Mila eta zortziehun gizonez osatu gorputz militarra deitua dut datorren uztailaren lehenetik aitzina.\n—Ongi. Ixo... Omenaldia abiatzen da! —erran zuen biek.\nArrapostua ukanik, bat-batean urde hazleak eta besteak, edangiari bizkarrez zutik, mikroaren aurretik pasatu ziren. Estatuaren ordezkariak urratu zuen hitzen lehen bidea.\n—Jo, Joanes bihotzekoa, toute une vie de mer de... par don, en faveur de la langue basque, la confiance, notre avenir est votre passé, compassé, concassé, composé, des cons posés aussi, en sous, tiens, soutien, sous aussi, soucis, sous mis dans la culture, soumis, cours toujours vers l'avenir du passé, nous avons fait peu mais c'est, mais c'est beau, un coup, c'est beaucoup en deux cents ans, sans s'en faire, et danser et chanter aux pieds des Pyrénnées, Joanes, l'évanescence de votre passé me touche, continuez à re, à re, à reculer en avant: Vive la Langue Basque, Vive la France, Vive la République.\nOrdezkariak mintzaldiaren papera plegatu eta galtzetako gibeleko sakelan sartu zuenean txalo zaparrada galanta erdietsi zuen. Halaber haren ondotik hitz egin zuten hautetsi eta kultura arduradun bakoitzak. Laudorio eta elurra bezain zuriak ziren eleek hozturik bezala, populazio opulanta beha zegoen: ohoreak bizian egiazki lanean ari izan gabe jardun zutenentzat zirela marmaratzen zuten.\n—Pittun seme hori auher ederra higatu duk segurik!\n—Hik errak to! Ez dik ahurretan baba handirik zartarazi...\n—Ahalkegarria —zioen batek, aperitifa aitzina zihoala multzoka biltzen ziren jendeen artean irria zeriola desagertzea erdietsiz.\nBesteak suprefetaren emaztea bazter batean bakarrik ikusi zuen.\n—Zein andere xinplea —erran zuen enpatiaz.\n—Ez du deus ikustekorik gure kontseilari nagusiaren basakorteko errautsez estali pulindarekin. Ez ahal zaio norbait laguntzera joanen?\n—Ni? Ene ardi urrinarekin?\nMintzaldien denboran eta hauek bukatzean, politikariak, kultura arduradunak eta estatuaren ordezkariak miretsiak izateko gisan kontuarrean berme zeuden: tripako gantzagatik atorra horailak leher zorian, besoak V moldean airean altxatuz, ezagunak txukunki agurtuz, suprefeta eta hedebeltzen buruak Joanesen omenaldian zirelako paradaz baliatuz, enklavatze edo desenklavatze solas serioagoetara bihurtzen ziren. Pierranoren seme inutilaren soldadugora ez joateko eskaera, primalerba eta vachaletant dirulaguntzen amoinatzea, prozedura baten jauzarazteko galdea, denak hartzen zituzten botere zerbait zeukatela sentitzen zuten populazio opulantaren hautetsiek. Bizkitartean suprefetaren emaztea bere zokoan zegoen Lovecraften liburu bat eskuetan.\nAzkenean etorri zen Joanesen hitzaldiaren tenorea. Ordura arte bi erizainek apez zaharkitua oihalezko aterpearen itzalean atxikia zuten. Euskaltzainburuak taula gainera Ohoratua iragarri bezain laster, paralitiko aulkian lau gizon azkarrek garraiatua eta erizainak, perfusioak ahurrean atzetik zetozkiola agertu zen Joanes, euskaltzale suharra, euskara salbatzeagatik hondar hats buhakoraino bizia galduko zuena. Lau gizonek "fermuki" mikroaren parean paratu zuten. Alde orotariko txalo nasaiak hautematen ziren eta Ohoratua totelka hasi zen.\n—Erremeftiatfen fituftet. Efkuararen alde arifan nif befi efa funa ferriak eferki fariftatfen nauela. Merfi bifiki. Finef funkitfen nufie...\n—Tadios! Joanesen hortz faltsuak non deabru ahantzi dituzue? —orroaz taularatu zen, bat-batean eta lau gizonei oihuka, protokoloaz axolatzen zena.\nAnartean Joanes, deus ez bailitzan, bere paralitiko aulkiaren eremuan, eskuak gurutzean, soa hodeietan eta aho zokoa habia, loeria saindu batean ito zen. Erakunde publiko bateko kideak une nahasi hura hautatu zuen Joanesen altzoan, lauzpabost kilo bederen pizu zuen Urrezko Oroigarri Erraldoiaren pausatzeko. Euskaltzain adinduak dolorezko auhen luzea hegaldarazi zuen.\n—Dia? Otto i va pas nu klanpse la o muin? —ohartarazi zuen kezkatua, Joanesen iloba erdaldunduak.\nApezak, barre zelestiar lasaigarri batez ihardetsi zion.\nKurios ugarien erdian, Hegoaldeko jakintsu taldearen harramantza eztiaren kulunkan, suprefetaren emaztea Lovecraften ipuina irakurtzeari zerraiola, ofizialak eta jendeak berotzen ari zirela, nerener nioen, euskalduna izan arren, Euskal Herria ez nuela nehoiz ulertuko: Joanes zena, berrogei orrialdeko bi libururen idazlea gure kultura arduradunek urtero Nobel sarirako proposatzen zuten hautagai paregabea? Adinak zuena mende hurbileko ekin oso bateko parasitismo kulturala ederresten eta zilegitzen? Gutxienez gasna ontzen baleki! Barne kolonialismoa zen eta ez zegoen aterabiderik. Gauero ibiltzen gabiltzanean errepikatzen dugun eran: nahiago hilik!\nGasna puska bat emaguzu.\nHar zainak ginen.


FAGOR ARRASATEREN BERRITASUNAK 29BIEMH AZOKAN - Agenda - Aktualitatea - Fagor Arrasate\nFAGOR ARRASATEREN BERRITASUNAK 29BIEMH AZOKAN\nIndustry 4.0 kontzeptuak protagonismo handia izango du\n2016/05/30 - 2016/06/04\nBILBAO EXHIBITION CENTRE Ronda de Azkue 1 48902 Ansio-Barakaldo\nMaiatzaren 30etik ekainaren 4ra bitartean Makina-erremintaren Bienalaren 29. edizioa egingo da Bilbon. Ekipamenduko ondasunei dagokienez erreferentziako ekitaldia da Espainian. Fagor Arrasate Bienalean egongo da, eta deformazio bidezko makina-erremintaren eremuko berritasun garrantzitsuak erakutsiko ditu, bai eta Industry 4.0 ekimen aurreratuarekin duen loturarekin zerikusia dutenak ere.\nHala, estanpazio sistemarik aurreratuenen artean, garapen interesgarriak jarriko dira ikusgai, esaterako hauek: abiadura handiko prentsa lerroak, “High Speed Tandem Lines” eta “Wave Lines” direlakoak; SPT Serboa teknologia duten serbotransfer prentsak; Flexcell transfer sistemak; forjarako belaunaldi berriko prentsak; paralelotasunaren kontrola duten prentsa hidrauliko aurreratuak, konpositeak prozesatzeko; edo 9 puntuko kuxin adimentsuak, oso pieza konplikatuak fabrikatzeko; edo instalazio zaharra modernizatzeko zerbitzuak, edozein eratako ekipoak eraberritu eta teknologia modernoagoetara egokitzeko. Era berean, etorkizuneko kontsumo txikiko autoek (Green Cars) daramatzaten piezak fabrikatzen utziko duten ekipamenduak sustatuko dira, adibidez, press hardening prozesuak edo konpositezko piezak fabrikatzekoak.\nMetalen prozesatzeari dagokionez, prestazio handiko ebaketa lerro berriak erakutsiko dira, bai zeharkakoak bai luzetarakoak, eta, horiekin batera, zumitzak egiteko eta paketatzeko lerroak, abiadura handiko serboblankingak eta instalazio berean era askotako materialak prozesatu eta moztu ditzaketen lerro hibridoak, horien artean automobilentzako altzairua/aluminioa lantzeko serboblankingak direla. Azalduko dira, halaber, galvanizaziorako, estaldurarako, skinpassetarako, lautze lanetarako edota ijezketarako lerroetan egindako aurrerapenak. Fagor Arrasateren retrofitting zerbitzu berriak uzten du, halaber, instalazioak modernizatzen eta egokitzen, haien produktibitatea areagotzeko eta azken belaunaldiko ekipamenduak txertatzeko.\nBerritasun garrantzitsuak dituen beste produktu bat dira banda profilaketarako sistemak . Horiek lerroen abiadura eta malgutasuna areagotzeko garapenak dituzte, bai eta lortutako profilen zehaztasuna handitzekoak ere.\nBukatzeko, Fagor Arrasatek erakutsiko ditu Industry 4.0 ekimenari begira bere sistemetan txertatu dituen aurrerapenak. Kontzeptu hori, zeina datozen urteetako lantegietan funtsezkoa izango baita, lotura du Gauzen Internetarekin (IoT), ekipo indibidualen arteko interkomunikazioarekin eta kudeaketa globalarekin, bai eta aurreikuspenak egiteko mantentze lanekin eta prozesuen simulazio birtualarekin ere. Fagor Arrasatek hasi da jada bere prentsetan, banda ebaketarako lerroetan eta pieza metalikoen fabrikaziorako sistemetan konektibitate zabalerako ahalmen hori txertatzen, beraz, hainbat software erakutsiko ditu, zeinak makinei txertatu ahal zaien Industry 4.0ren printzipioak betetzen dituzten lantegietan erabiltzen hasteko prest egon daitezen.\nGu bisitatzea nahiko bazenu, hemen egongo gara: Hall5-ean, D-11 erakustokian. Gure Komertzialeko Departamentuarekin ere jar zaitezke harremanetan (fagorarrasate@fagorarrasate.com), eta hitzordua egin.


Ehunka akats topatu ditu Europar Batasunak zentral nuklearretan\n"Ehundaka akats" topatu ditu zentral nuklearretan Europar Batasuneko txostenak\nAkatsen bat dute Europar Batasuneko zentral nuklear guztiek, eta ez dute inguruan bizi diren herritarren segurtasuna bermatzen. Hori ondorioztatu du Europar Batasunak, Fukushimako istripu nuklearraren ondoren Europar Batasuneko zentral nuklear guztietan egindako erresistentzia proben bidez, AFP agentziak txostenaren kopia bat eskuratu eta zabaldu duenez.\nAzken txostena ostegunean argitaratuko dute eta zirroborroak biltzen duenez, EBko 143 zentzal nuklearrek hobekuntzak behar dituzte. Horietatik 47k 100.000 biztanle dituzte inguruan bizitzen, 30 kilometroko erradioan.\n"Erresistentzia froga hauen emaitzak erakusten du [zentral nuklear] guztiek segurtasun hobekuntzak egin behar dituztela", dio filtratutako zirriborroak. "Hartu beharreko ehunka neurri tekniko topatu dira dagoeneko".\n"Three Mile Island eta Txernobylgo istripu nuklearren ostean, zentral nuklearrak babesteko larrialdizko neurriak onartu ziren. Erresistentzia froga hauek erakutsi dute ordea, hamarkaden ostean zenbait estatutan oraindik ez dituztela indarrean jarri".\nIzenik eman ez duten bi estatutako lau erreaktoretan, indar elektrikoa galduko balute segurtasuna soilik ordubetez bermatzeko gaitasuna izango lukete.\nGaroñako plantari buruz txostenak dio gas leherketak prebenitzeko beharrezkoak diren hidrogeno birkonbinagailuak falta dituela, Espainiako Estatuko eta Erresuma Batuko beste zenbait zentralek bezala. Istripuren bat egonez gero, beraz, gas leherketa izateko arriskua izango luke Garoñak.\nFrantziako Estatua da Europako produktore nuklearrik handiena, eta herrialdeko 58 plantek erabiltzen duten elektrizitatearen %80 sortzen dute.


Neskatxena txapelketa jokatuko dute Legazpin . Noticias de Gipuzkoa\nNeskatxena txapelketa jokatuko dute Legazpin\n29 DANTZARIK PARTE HARTUKO DUTE ETA BERAIEN ARTEAN BI LEGAZPIAR EGONGO DIRA: | Ane Arrizabalaga eta Nahia Lopez\nlegazpi- Larunbat honetan, 16.30ean Legazpiko Latxartegi aretoan, Euskal Herriko neskatxena edo soinu zaharren txapelketaren 24. edizioa jokatuko da. Lehiaketa honetan Gipuzkoako Euskal Dan-tzarien Biltzarrak antolatu duen gazteen soinu zahar ligaxkan lehenengo postuetan sailkatu diren dantzariek parte hartuko dute.\nLarunbateko txapelketa Sustraiak dantza taldeak eta Legazpiko Udalak antolatu dute. Dantzariek bi taldetan parte hartuko dute. A taldean 2006 eta 2010 urteen artean jaiotakoak arituko dira (hamaika dantzari). Txakolin eta Agurra dantzak dantzatuko dituzte.\nB taldean, berriz, 2003 eta 2005 urteen artean jaiotako dantzariak arituko dira (18 dantzari). Ehun Dukat eta Zortzikoa dantzak dantzatuko dituzte. A taldean mutilak ere lehiatuko dira.\nBi legazpiar Aurtengo gazteen soinu zahar ligaxkako irabazleak Ane Jaunarena lezotarra eta (A sailean) eta Amaia Aizpurua zizurkildarra (B sailean) izan dira. B sailean parte hartu duten Legazpiko Sustraiak taldeko bi dantzarik larunbat honetako txapelketarako sailkatzea lortu dute. Ane Arrizabalaga eta Nahia Lopez dira bi dantzari horiek.\nTalde bakoitzeko irabazleak Juan Mari Burguerak diseinatu eta Enrique Mediavillak forjatu duen eskultura jasoko du. Gainera, finalean parte hartuko duten dantzarien artean jantzirik onena ere sarituko da.\nEpaimahaia Gipuzkoako Euskal Dantzarien Biltzarreko kideek osatuko dute eta doinua Legazpiko Goiz Deia txistulari taldekoek joko dute. - A.Z.


Nor garaJarduerakEgutegiaLaguntzakArgitalpenakAlbisteakEstekak Hemen zaude: Hasiera » Albisteak » Lurralde elkarlanari buruzko POCTEFAren mintegia Iruñean\nAlbisteak2013ko Azaroaren 11aLurralde elkarlanari buruzko POCTEFAren mintegia IruñeanJoan den azaroaren 7an, POCTEFAk “Lurralde elkarlana: iraganeko, gaur egungo eta etorkizuneko aukerak” izeneko mintegia antolatu zuen Iruñean, Espainia-Frantzia-Andorra mugaz gaindiko inguruneko lurralde elkarlanaren egoera aztertzeko.\nMintegi hori, CTPren XXXI. Osoko Kontseiluaren barruan egin da, gaur egun indarrean dagoen POCTEFA 2007-2013 Programaren eragina aurkezteko eta Espainia-Frantzia-Andorra muga ingurunerako 2014-2020 programa berriak mugaz gaindiko espazio honetako lurraldeei etorkizunean eskainiko lizkiekeen aukerak aztertzeko xedez. 350 partaide hurbildu ziren hitzordura, programaren onuradunak eta, batez ere, POCTEFAren (2014-2020) onuradunak. Denak oso pozik joan ziren jasotako informazioarekin, eta lurraldeko beste eragile batzuekin, POCTEFA partenariatuarekin eta agintariekin, Kudeaketa Agintaritzarekin edo STCko taldearekin elkartzeko izandako aukera eskertu zuten.\nDimitri Baruak, Europar Batzordeak Espainian duen Ordezkaria, Europar Batasunak lurralde elkarlanari buruz duen ikuspegia azaldu ondoren, mintegia, ikuspegi hori lurraldeetan zehazteko moduan zentratu zen, lurralde elkarlan programei esker.\nHiru Lurralde Erakundeak (Mendebaldekoa, Erdialdekoa eta Ekialdekoa) izan ziren eragiketa programa horrek 2007-2013 programazio epealdian lorturiko emaitzak aurkeztearen arduradunak. POCTEFA dokuweb-ari esker, proiektuak oso zifra zehatzekin azaldu ahal izan ziren, lurraldeen arteko elkarlanak lurraldearentzat zein bertako biztanleentzat izandako eraginak eta onurak azpimarratuz.\nBigarren panel batean etorkizuneko itxaropenak aztertu ziren, eta 2014-2020 epealdiko hurrengo programa operatiboak Espainia-Frantzia-Andorra muga inguruko lurraldeetarako izango dituen aukerak azpimarratu ziren.


Bainugelako giroak bereiztea | Consumer\nBainugela handi batean, trenkadak edo altzariak dituzten eremuak sortzeak diseinu- eta erosotasun-aukera berriak eskaintzen ditu.\nNeurri handiagoko edo txikiagoko bainugela izanez gero, barruan hainbat espazio sor daitezke. Horrek dekorazio aukerak ematen ditu eta lekuaren higienea eta itxura orokorra hobetzen laguntzen du. Zatiketa egiteko baliabideak eskaiolazko edo indioilarrezko hormak, kristalezko panelak, bioontziak edo altzariak dira. Bainua hobeto aprobetxatzeko zatitzean zer hartu behar den kontuan azaltzen du artikulu honek, eta horma baten eta beste sistema batzuen bidez inguruneak nola bereizi deskribatzen du.\nZatitu bainua hobeto aprobetxatzeko\nBainugelako giroak banatzeak espazio berriak sortzen ditu, dekoraziorako eta argiztapenerako alternatibak eskaintzen ditu eta lekuaren higienea eta itxura hobetzen laguntzen du. Bainuaren ohiko banaketetan, dutxa edo bainuontzia bakarrik bereizten dira gainerakoetatik, oro har, mamia edo gortina batez.\nBaina badira beste aukera batzuk ere, hala nola konketa zatitzea edo banatzaileren bat jartzea komunaren eta bidetaren katilua ezkutatzeko eta, hartara, intimitate handiagoa lortzeko. Horretarako, bainugelak gutxieneko baldintza bat bete behar du: tamaina eta argi nahikoa.\nInguruneak bereizi aurretik, komeni da espazioak ondo neurtzea eta ziurtatzea ez dela zerbitzuen erabilera-eremua murriztuko eta ez dela txokorik sortuko. Bestalde, komeni da aldaketek argi naturala ez oztopatzea, eta, beharrezkoa bada, argiztapen artifiziala aldaketetara egokitu beharko da.\nHorma batekin inguruneak bereiztea\nEskaiolazko hormak alternatiba egokia dira espazioak banatzeko, baina kontu handiz eraiki behar dira, argiaren sarbidea edo banaketa blokea baitezakete. Gutxitan izaten da gomendagarria horma horiek altuera osoa lurretik sabairaino betetzea. Gehienetan, estiloaren eta diseinuaren arabera, 1 eta 1,5 metro arteko altuera izango dute. Nolanahi ere, sabairaino altuera batekin diseinatzen badira, tamaina zabal bati uko egin beharko dio eta ez du metro erdi baino gehiago izan beharko.\nBarruan hainbat espazio bereizteko, bainugelak gutxieneko baldintza bat bete behar du: tamaina eta argi nahikoa.\nHorma txikientzako amaierarik egokiena zein den jakiteko, gelaren gainerako zatiaren dekorazioa hartu beharko da kontuan, ikusizko jarraitutasuna egon dadin. Multzoaren estiloak uzten badu, indioilar-adreiluak alternatiba ona dira, batez ere argi natural gutxiko inguruneetan, ahalik eta gehien aprobetxatzeko aukera ematen baitute.\nHorman integratuta daudenez, komun-ontzien osagarriak horma horietan sartzeko aukera dago, hala nola konketa egiteko xaboia edo komuneko paperaren biribilki-euskarria komunaren ondoan. Garaiera ertain edo txikikoetan, goiko ertzak apal txiki gisa ere balio du, edo dekorazioari ukitu naturala ematen dioten landareei eusteko.\nInguruneak bereizteko beste modu batzuk\nBainugelan espazioak banatzeko beste modu batzuk ere badaude, eta horien abantaila nagusia da igeltserotza-lanak ahalik eta gutxien egin behar direla.\nAukera horietako bat panel edo trenkada gardenak dira. Guztiz gardena ez bada ere, oso erabilgarriak dira argitasunari eusteko eta ikusmen-anplitudea ez galtzeko, eta, gainera, estilo bereko dutxarako manpara batekin egin daitezkeen konbinazio ugariak ematen dituzte. Bi aukera eskaintzen dituzte: lurrean bermatuta egotea, eta horrek sendotasun handiagoa ematen die, edo horman sartuta eta haien eta lurzoruaren artean espazio librea izatea, garbiketa errazteko.\nBiombo bat da aukerarik errazena, mugitzeko edo kentzeko erraztasuna dela eta. Estilo-eredu oso modernoak daude, euskarri seguruak dituztenak, eta azalera bat, apalak, errebisteroak, saskiak edo komuneko beste tresna batzuk eusteko kakoak eta osagarriak instalatzeko.\nApalategia ere aukera ona da bainuko eremuak banatzeko. Bereziki, hondorik gabeko altzariak, argia alde batetik bestera ibiltzen uzten dutenak. Apaingarri gisa, landare edo apaingarri zeharrargiak jar daitezke, baita liburuak eta aldizkariak ere. Apalek, bestalde, biltegi bat eta giroari apaingarri bat eransten diote.\nbainu bereizi espazioak ingurumena mampara-eu pared-eu


Lacabarède - Wikipedia, entziklopedia askea.\nLacabarède (frantsesez eta ofizialki: Lacabarède) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 321 biztanle zituen.\nBarruti Castreseko barrutia\nKantonamendu canton of Saint-Amans-Soult\n43°28′12″N 2°34′55″E / 43.47°N 2.5819°E / 43.47; 2.5819Koordenatuak: 43°28′12″N 2°34′55″E / 43.47°N 2.5819°E / 43.47; 2.5819\nRouairoux, Cassagnoles, Ferrals-les-Montagnes, Anglès, Labastide-Rouairoux eta Sauveterre\n303 (2018ko urtarrilaren 1a)\n159 (%52.5) 151 (%49.8)\n2007an Lacabarède udalerrian erroldatutako biztanleak 321 ziren. Familiak 146 ziren, horien artean 54 pertsona bakarrekoak ziren (21 bakarrik bizi ziren gizonak eta 33 bakarrik bizi ziren emakumeak), 50 seme-alabarik gabeko familiak ziren, 38 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 235 etxebizitza zeuden, 150 familiaren etxebizitza nagusia ziren, 59 bigarren erresidentzia ziren eta 27 hutsik zeuden. 227 etxeak ziren eta 6 apartamentuak ziren. 150 etxebizitza nagusietatik 115 bere jabearen bizilekua ziren, 29 alokairuan okupaturik zeuden eta 5 doan lagata zeuden; 1ek gela bat zuen, 5 etxek bi zituzten, 27 etxek hiru zituzten, 43 etxek lau zituzten eta 73 etxek bost zituzten. 96 etxek euren parking plaza propioa zuten azpian. 68 etxetan ibilgailu bat zegoen eta 49 etxetan bat baino gehiago zituzten.\nLacabarède udalerriko biztanleria-piramidea 2009an .\n2007an lan egiteko adina zuten pertsonak 174 ziren, horien artean 127 aktiboak ziren eta 47 inaktiboak ziren. 127 pertsona aktiboetatik 107 lanean zeuden (62 gizon eta 45 emakume) eta 21 langabezian zeuden (14 gizon eta 7 emakume). 47 pertsona inaktiboetatik 23 erretiraturik zeuden, 4 ikasten zeuden eta 20 "bestelako inaktibo" gisa sailkaturik zeuden.\n2009an Lacabarède udalerrian 137 unitate fiskal zeuden, 286 pertsonek osaturik. Pertsona bakoitzeko diru-sarrera fiskalaren mediana urteko 13.575,5 euro zen.\n2007an zeuden 18 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 5 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 2 higiezinen enpresak ziren eta 1 zerbitzu enpresa zen.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 zurgina, 1 iturgina eta 1 argiketaria.\n2009an zeuden 2 establezimendu komertzialetatik, 1 120 m2 baino gutxiagoko denda zen eta 1 harategia zen.\n2000. urtean Lacabarède udalerrian 7 nekazaritza-ustiategi zeuden.\nSauveterre (2,5 km)\nRouairoux (2,9 km)\nAlbine (3,5 km)\nLabastide-Rouairoux (5,0 km)\nSaint-Amans-Soult (7,5 km)\nSaint-Amans-Valtoret (7,7 km)\nAzken aldaketa 11 martxoa 2021(e)an, 16:19(e)tan\nOrriaren azken aldaketa: 11 martxoa 2021, 16:19.


Edward Witten - Wikipedia, entziklopedia askea.\nBaltimore, 1951ko abuztuaren 26a (70 urte)\nChiara Nappi (en)\nJason Witten (en)\nShamit Kachru (en)\nCumrun Vafa (en)\nDror Bar-Natan (en)\nXiao-Gang Wen (en)\nSergei Gukov (en)\nSteven Giddings (en)\nEva Silverstein (en)\nJonathan Bagger (en)\nScott Elliot Axelrod (en)\nEric Redmund Sharpe (en)\nA Christopher Thompson (en)\nChristopher Edward Beasley (en)\nMukund Rangamani (en)\nCedomir Crnkovic (en)\nmatematikaria, fisikaria, unibertsitateko irakaslea eta fisikari teorikoa\nMacArthur Fellows Program (1982)\nOskar Klein Medal (1998)\nZientzia Domina Nazionala (2002)\nAlbert Einstein World Award of Science (2016ko urriaren 14a)\nAlbert Einstein domina (1985)\nDannie Heineman Prize for Mathematical Physics (1998)\nForeign Member of the Royal Society (1999)\nhonorary doctorate from Harvard University (2005)\nGolden Plate Award (1997)\nEdward Witten (Baltimore, Maryland, 1951ko abuztuaren 26a) estatubatuar matematikaria da. Ikasketak Brandis Unibertsitatean eta Princetonen egin zituen. Doktoregoa amaitu ondoren, Harvardera joan zen 1980ra arte. Urte horretan, fisikako irakasle hautatu zuten Princetonen. MacArthur beka irabazi ondoren, Princetonen aritu zen lanean, 1987an Ikerketa Aurreratuetako Institutuan irakasle izendatu zuten arte. Fisikari matematikoa dela esan liteke funtsean, argitalpen gehienek fisikarekin baitute zerikusia. Kiotoko Matematikarien Nazioarteko Kongresuan (1990), Fields domina jaso zuen. Sari hori irabazteko ekarpenik garrantzitsuena masa positiboaren aieruaren froga errazago bat da (lehenengoa Yauk egin zuen). 1984an, Supersymmetry and Morse (Supersimetria eta Morseren teoria) izeneko artikulua argitaratu zuen Journal of differential geometry aldizkarian. Artikulu horrek eragin handia izan zuen geometria diferentzialaren arloan. 2011n, hirurehun eta berrogei argitalpen baino gehiago zituen plazaratuta kuantuen eta soken teoriei buruz.\nWikimedia Commonsen badira fitxategi gehiago, gai hau dutenak: Edward Witten\nBNF: 12284463d (data)\nOrriaren azken aldaketa: 18 otsaila 2019, 05:35.


Euskadi Literatura Sariak 2021: Euskarazko literatura - Hezkuntza, Hizkuntza Politika eta Kultura Saila - Euskadi.eus\nEuskadi Literatura Sariak 2021: Euskarazko literatura\nLiteratura euskarazko modalitatean:\nDeialdia jatorriz euskaraz idatzitako literatura-sorkuntzako lanak, lehen aldiz 2020. urtean argitaratuak direnentzat izango da.\nHorrez gain, saritutako lanaren egileek (euskarazko itzulpenaren kasuan salbu) beste 4.000 euro gordin ere jaso izango dituzte, saritutako lana jatorrizkoa ez den beste hizkuntza batean argitaratzeko kontratua sinatu ostean. Ediziorako kontratua 2022ko abenduaren 31 baino lehen sinatu beharko da.\n2. Saritutako lanaren egileari (itzulpenaren modalitatean izan ezik) bere lana jatorrizko hizkuntza ez den beste hizkuntza batean argitaratzeko kontratua egite aldera eman beharreko diru-kopurua, kontratua sinatu dela Kultura eta Hizkuntza Politika Saileko Kultura Sustatzeko Zuzendaritzan egiaztatu ondoren ordainduko da (beti ere hurrengo urteko ekitalditik aurrera). Horretarako, kontratuaren kopia bidali beharko da 2022ko abenduaren 31 baino lehen.\n3. Bestalde, saritutako lanaren egileak berak aukeratutako hizkuntzara itzulitako eta argitaratutako lan horren bi ale bidali beharko ditu Kultura eta Hizkuntza Politika Saileko Kultura Sustatzeko Zuzendaritzara, editatu eta, gehienez, hilabeteko epean, beti ere 2023ko abenduaren 31 baino lehenago.\nEuskadi literatura sariak eskuratzeko aukera, argitaratze unean bizirik dauden egileek idatzi, itzuli edo ilustratutako lanek izan ahaldo dute. Lan horiek lehen aldiz 2020. urtean argitaratuak izan beharko dute, ISBN (International Standard Book Number) izan beharko dute, eta zabalkundea egiteko bete beharreko lege-baldintak bete beharko ditu.\nDeialdiaren araudia AGINDUA, 2021eko martxoaren 3koa, Kultura eta Hizkuntza Politikako sailburuarena, 2021eko ekitaldian Euskadi literatura-sariak arautu eta horretarako deia egiten duena.\nHautagaiaren formularioa (pdf , 217.14 KB)


(«Melida» orritik birbideratua)\nMélida Nafarroako udalerria da. Tuterako merindadeko herri honek 742 biztanle zituen 2014. urtean. Nafarroako hiriburutik 62 kilometrora dago.\nJosé María Sesma Aznárez\n42° 21′ 37″ N, 1° 32′ 43″ W / 42.360277777778°N,1.5452777777778°W / 42.360277777778; -1.5452777777778Koordenatuak: 42° 21′ 37″ N, 1° 32′ 43″ W / 42.360277777778°N,1.5452777777778°W / 42.360277777778; -1.5452777777778\n% 51,85 % 48,15\n% 1,05 (2010)\n5.3 Alkateen zerrenda\nNafarroako hegoaldean dago, Tuterako merindadearen iparreko muturrean. Geografiaren aldetik, Aragoi behereko eskualdean dago, hau da, ibai horren ibilguaren behereneko aldean.\nHerria bi zatitan bana daiteke, batetik Aragoi ibaiaren ondoko lautada (batez beste itsasoaren mailatik 335 metrora), eta bestetik hegoaldea, ibaiak urteetan zehar harri eta buztinean igaturiko terrazekin. Terraza hauetako batean kokatzen da Mélida. Hegoalderago, 420 metroko altueran Bardeak hasten dira.\nMelidak Santakararekin egiten du muga iparraldean, Zarrakaztelu eta Bardeekin ekialdean, Murillo el Cuenderekin mendebaldean, eta Bardeekin hegoaldean.\nKlima mediterraniar-kontinentala da, eta urtean zehar tenperatura aldaketa handiak eta prezipitazio urri eta irregularrak izaten dira. Urteko batez besteko tenperatura 14 °C-koa da, ekainetik irailera batez besteko tenperaturak 20 gradutik gorakoak, gorengo tenperaturek maiz gainditzen dituzte 30 graduak eta noizbehinka 40 graduak ere. Neguak bestalde, hotzak izaten dira, eta batez beste tenperaturak 4 graduren inguruan izaten dira. Neguko egunik hotzenetan, tenperaturak zero azpitik 10 gradura jaitsi daitezke.\nSanta Agedako pinudia, Aragoi ibarraren Bardeetako aldean dago. Pinudiko zuhaitzak tamaina ertainekoak dira, eta ez oso dentsitate handikoak. Melidako udalerrian daude, orobat, Pitillasko urmaelaren zati bat, Radako urmaela, eta Ferialgo urtegia.\n1987an, naturagune izendatu zituzten Melidako ibarbasoak. Izan ere, Aragoi behereko gainerako ibarbasoek bezala, balio handia dute naturaren ikuspegitik. Han egiten dute habia dilindariak, urretxindorrak eta urretxoriak. Orobat, babeslekua edo jateko tokia dute uhalde enarak, erletxoriak, zozoak, martin arrantzaleak, koartza gorriak eta koartza hauskarak.\nAntzina ibarbaso horiek askoz zabalagoak ziren, eta uholde ordoki osoa estaltzen zuten, hau da, ibaitik hasi eta herriak dauden terrazaraino doan ordoki osoa. Denborarekin, nekazariek pixkanaka lurra kendu zioten ibaiari, soroak egiteko.\nGaur egungo Mélida kokatzen den gunean historiaurreko aztarna arkeologikoak aurkitu dira. Erromatarren garaian Carako hiri garrantzitsuak, eskualde osoaren garapena sustatu zuen. Hiriaren inguruan, egoitza abeletxeak garatu ziren, latinez "villae" deiturikoak, esaterako El Carrizo eta El Coscojal. El Coscojal abeletxeak nahiko garrantzia izan zuela uste dute historialariek, herrixkaren azternen artean, keramika egiteko kristo aurreko lehen mendeko labe bat aurkitu dutelako.\nMusulmandarrek Iberiar penintsularen gehiengoa konkistatu eta Ebro ibarrera iristean, Mélida Iruñeko erreinuaren eta musulmandarren arteko lurraldearen artean geratu zen. Azkenik Santxo Ramirez erregeak, herria Nafarroako erresumaren barne sartu zuen XII. mendearen amaieran. Momentu hartan, herria Errege-jaurgo bihurtu zen, bertako biztanleek erregeari zergak eta errentak ordaindu behar zizkiotelarik. Horrez gain, erregea, XIII. mendearen hasieran eraikitako gazteluaren mantenuaz arduratzen zen. Gaztelua Santxo VII.aren erregetzan eraiki zen.\n1266ko azaroaren 5ean, Teobaldo II.a erregeak, forua eman zien melidarrei, nekazariei herrian zeuzkaten ondasunak eta eskubideak emanez. Gazteluaren kudeaketa erregearen esku izaten jarraitu zuten, eta herritarrek urteroko gariaren uztaren zati bat ordaindu beharko zioten erregeari. Ondorengo mendeetan, herriaren jabetza hainbat aldaz aldatu zen, nobleziako familien artean lehenik eta monasterioen artean ondoren. Horrez gain, Melidako lur batzuk, Oibar eta Cascanteko familia noble batzuen esku geratu ziren. Azkenik, Mélida, Olibako monasterioaren esku geratu zen XIV. mendean eta mendearen amaieran monasterioaren jaurgo bihurtu zen.\nXIV. mendeak hondamendia ekarri zuen Melidara. Batetik, Izurrite Beltzak biztanleriaren heren bat hil zuen. Bestetik, 1378. urtean Gaztelako koroaren aurka hasitako gerratean, herria hutsik geratu zen eta gaztelatarrek gaztelua suntsitu zuten. Nafarroako erregeak herria birpopulatu zuen XV. mendearen hasieran, herriko biztanle izandako lau edo bost pertsonekin. Dena den, gerrateek mende hartan ere jarraitu zuen, kasu honetan Nafarroako gerra zibila. 1455. urtean Azkoiengo Martin agramondarrak, herria inguratu eta berreraikitako gotorlekua berriz suntsitu zuen. Gerra hartako gertakari ezagunenetako bat, Melidan gertatu zen, Leringo konteak Nafarroako mariskal zen don Felipe hiltzerakoan.\n1498. urtean Nafarroako erresumako erregeek, Bardeetan aritzeko pribilegioak eman zizkieten herriko biztanleei. Pribilegio hauek lehenagokoak ziren, baina urte hartan erregeek baieztatu egin zituzten melidarren aurretiko eskubideak. Gaztelak Nafarroa konkistatzean, gotorlekuaren hondarren eraisketa agindu zen, Nafarroako gotorleku eta gaztelu guztiekin gertatu bezala. Konkistaren ondorengo mendeetan Mélida Olibako monasterioaren jaurgo izaten jarraitu zuen, 1847. urtean udalerri independiente bihurtu arte. 1855ean Nafarroan 13.000 hildakotik gora eragin zuen kolera izurriteak Santakaran izandako eragina, txikia izan zen.\nXIX. mendearen erdialdera, Melidako herriak 100 bat etxe zituen. Herriak sei kale eta plaza bat zeukan, eta kartzela udaletxearen eraikin berdinean kokatzen zen. Lehen hezkuntzako eskola, olio-errota, urun-errota, pattarra ekoizten zuten hiru lantegi, eta jangaien beste hiru dendek osatzen zuten herria. Inguruko herriekin elkartzeko hiru bide zeuden, bata Zarrakaztelura, bestea Caparrosora eta bestea Arguedasera Bardeak zeharkatuz. Garai hartan, Melidak 600 biztanle inguru zituen.\nXX. mendearen lehen erdian zehar, biztanleria haziz joan zen, baina azkenik 1950eko hamarkadatik hasita, hiri handiegoetarako migrazioak orokortu eta herriaren biztanleria erdira jaitsi zen.\nArtoa eta alpapa lur ureztagarrietan lantzen diren laborerik garrantzitsuenak dira udaberriko eta neguko zerealekin batera. Barazkien artean tomatea eta piperra nabarmentzen dira. Fruitarbolak sakabanatuta ageri dire laborantza lurren artean. XX. mendearen hasieran filoxeraren gaitza agertu aurretik, 200 hektarea mahasti zeuden, baina gaur egun 20 hektarea baino gutxiago geratzen dira. Elkarteei dagokionez, lehena 1946ko urtarrilaren 6an sortu zen "San Migelgo upategi koperatiba", ondoren 1965eko ekainaren 9an nekazarien beste koperatiba bat sortu zen (dena den 1975eko ekainaren 27an desegin zuten).\nNafarroako gobernuak industrialdeak sustatzeko sortutako Nasuinsa elkartearen ekimenez, Melidako industrialdea eraiki zen XX. mendearen amaieran. Eraikuntza lanak 1999an hasi eta urtebete beranduago hiritartzea amaitzean enpresen pabilioiak eraikitzen hasi ziren (2001ean). Industrialdea Aragoi ibaiaren ondoan dago, Melidako herrigunearen mendebaldean. Industrialdearen ezaugarriak honakoak dira:\nAzalera guztira: 13.203 m2\nLursailen azalera: 11.644 m2\nErdi Aroan, Melidak, Fustiñana, Tutera, Cortes, Buñuel, Carcastillo, Cabanillas, Kaparroso, Alesbes, Cadreita, Valtierra, Arguedas, Santakara, Martzilla, Faltzes, Azkoien, Funes, Milagro, Corella, Olibako monasterioa, eta Erronkariko ibarra eta Zaraitzuko ibarrekin batera, Nafarroako Bardeetako elkartea osatu zuen. Bardeetako lur amankomunak nekazaritzarako erabiltzeko asmoarekin.\nMelidarrek Bardeetan 2.800 hektarea lur lantzen zituzten 1990eko hamarkadaren haieran.\n2008ko erroldaren arabera, Espainiaz kanpoko 66 etorkin bizi ziren herrian, biztanleriaren %8,41a (Nafarroako batezbestekoaren azpitik).\n2003an bezala, 2007an ere PSN alderdiko Francisco Felipe Jaso Martínez aukeratu zuten alkate. Udaleko zazpi zinegotzietatik lau lortu zituen Nafarroako Alderdi Sozialistak; UPNk hiru lortu zituen. Baliogabeko botoak 11 izan ziren (emandako guztien %1,91a) eta zurizko 7 boto izan ziren (botoen %1,24a). Abstentzioa %15,67koa izan zen.\nMélidako Udala (2007)\nPSN 347 4\nUPN 211 3\n2011ko udal hauteskundeetan, ordea, egoera irauli egin zen: UPNk lau zinegotzi eta alkatetza (José María Sesma) lortu zituen eta PSNk hiru besterik ez.\nMélidako Udala (2011)\nUPN 254 4\nPSN 239 3\nXX. mendean eraikitako bi solairuko eraikina da, eta inguruko eraikuntzen estilo bera dauka. Udala alkatea eta sei zinegotzik osatzen dute.\nHELBIDEA: La Oliva kalea, 2\n2003-2007 Francisco Felipe Jaso Martínez PSN\n2007-2011 Francisco Felipe Jaso Martínez PSN\n2011-2015 José María Sesma Aznárez UPN\nNafarroako gobernuak onartutako Euskararen Foru Legearen arabera Mélida eremu ez-euskalduneko udalerria da, eta hori dela eta, hizkuntza ofizial bakarra gaztelania da. 2001eko erroldaren arabera, herritarren %1,06k zekien euskaraz hitz egiten.\nJaiak eta ospakizunakAldatu\nSan Isidro, maiatzaren 15ean, santuaren irudi bat ateratzen dute herriko nekazariak omentzeko. Nekazarien patroia izanik, herritarrek santuaren irudia ateratzen dute, eta prozesioa antolatzen da herriko kaleetan zehar.\nSanta Ana, uztailaren 26a, herriko jai nagusiak dira 2006. urtetik.\n"Jai Handiak", abuztuaren 19tik abuztuaren 25era ospatzen dira San Bernardoren omenez.\nMélida, Mairaga-Erdialdea mankomunitateko kidea da.\nAndre Mariaren eliza: Errenazimendu estiloan eraiki zen XVI. mendearen lehen erdian, eta 1549. urtean bukatu zuten. Parrokia barruan lau aldare daude, Andre Mariaren, Done Jakueren, San Mikelen eta San Bartolomeren omenez. Eliza, antzinako eliza erromaniko baten hondarren gainean eraiki zen. Bi zatitan banaturiko nabe bakar batez osaturik dago, eta eraikinaren oinarria gurutze latindarra da.\nGurutze santuaren baseliza: Herriko kanposantuari atxikita dago. XIII. mende hasierako eraikin aurregotikoa da. Baselizak bost zatitan banaturiko nabe bakarra dauka, eta aurrealde zuzena.\n(Gaztelaniaz) Melidako Udalaren webgunea.\nMelidako Zumalakarregi kalearen ikuspegia Google Street View-n.\n(Gaztelaniaz) Melidari buruzko informazioa, Nafarroako Gobernuaren webgunean.\n(Gaztelaniaz) Melidako ibarbasoei buruzko artikulua.\nAzken aldaketa 25 abendua 2019(e)an, 01:43(e)tan


Projektu honen helburua, gure robotak zuri koloreko zoru batean marra beltz bat ahaik eta azkarren jarraitzea da. Horretarako txasisaren pisua, gurpilen tamaina eta motorren potentzia doitu behar izan ditugu. Dohiketa, autoak marra beltza ahalik eta azkarren jarraitzeko egin dugu.\nAbantaila handiak izan ditugu autoa fisikoki eraikitzeko garaian, txasisa eta gurpilak imprimagailu 3D-aren bitartez egin ditugulako.\nBi motorrek (erreduktoreekin) eragiten dute atzeko bi gurpilen mugimendua. Aurreko partean kanika bat jarri dugu “bola loca” baten funtzioa egin dezan eta autoa zoruan erraztasun handiagoarekin irrista dadin.\nKontrol zirkuitua pcb batean muntatu dugu elementu elektronikoen bitartez (cny 70, erresistentziak, diodoak, switchak, PIC 16F876, LM293D …).\nCNY70-ak autoaren aurrekaldean daude, lurretik 2mm-tara. Hauek dira kolore beltza eta zuria bereizten dutenak. Kolore beltza detektatzen badute, 5V-ko balorea bidaltzen dute kasu honetan PIC16F876ra eta kolore zuria detektatzen badute, 0V bidaliko dute PIC16F876-ra. Informazio honekin programak motoreei pultsu ezberdinak bidaltzen diete(azkarrago edo mantsoago joateko).\nErabilitako diseinuen planoak\nProteus programan diseinatuta:\nCapture programan diseinatuta:\nLayout programan diseinua:\nAutoaren piezen diseinua:\nInterruptorea piztutzean programak lehenik eta behin zein programa aukeratuta dagoen begiratzen du. Bi programa egongo dira aukeratzeko, bat zirkuitu errazetan (kurba gutxi eta irekiak) azkar joateko eta bestea zirkuitu zailetan (kurba asko eta itxiak) motelago joan eta ez ateratzeko .\nHori egin ondoren CNY70ak informazioa jasotzen hasten dira eta PIC-era bidaltzen dute jasotakoa. Hauek beltza jasotzerakoan “1”bat bidaltzen dute eta zuria jasotzerakoan berriz “0” bat. Labur esanda: Kanpoko bi sensoreek zuria, eta barruko bi sensoreek beltza detektatzerakoan (Z.B.B.Z) autoa bere potentziarik handienean aurreraka joango da. Erdiko ezkerreko sensoreak zuria detektatzerakoan (Z.Z.B.Z) autoak eskuin aldera giratuko du. Erdiko eskubiko sensoreak zuria detektatzerakoan (Z.B.Z.Z) autoak ezker aldera giratuko du. Kanpoko ezkerreko sensoreak beltza irakurtzean (B.B.Z.Z), autoak ezkerrera ziztu bizian giratu beharko du, ia-ia atera egin delako . Kanpoko eskubiko sensoreak beltza irakurtzean (Z.Z.B.B), autoak eskubira ziztu bizian giratu beharko du, ia-ia atera egin delako. Sensore guztiek zuria detektatzerakoan (Z.Z.Z.Z) autoak marra galdu du eta bueltaka bilatzen hasiko da.\nReset botoi bat ere badauka edozein arazo edukita honi emanez programa berriz hasten da. Autoa itzali arte programa denbora guztian ejekutatzen egongo da bukle bat delako.\nErabilitako materiala(Auto bat egiteko):\n-Karga sartzeko jack-a\n-4 pineko lau konektore\n-2 pineko hiru konektore\n-18K-ko 6 erresistentzia\n-180ohm-eko 4 erresistentzia\n-LED diodo bat\n-22nF-ko bi kondensadore\n-10K-ko bi kondensadore\n-7.8Vko bateria bat\nAutoa egiteko behar diren artxibo guztiak\nTxasisa imprimatzeko planoak:


2019-12-16 : 13:37\n2019-12-12 : 10:52\nLehen hilabeteak horrela igaro genituen, ezer berezirik gertatu gabe, eta tarte horretan, niri bi emozio muturrera joan zitzaizkidan. Lehen emozioa amorrua izan zen, gero eta gehiago haserretzen ninduen logela ixten zueneko egoerak, ondoren aireztatu gabeko usaina (edo sexu usaina) nire muturren aurrean jartzen zuela iruditzen zitzaidalako. A ze zerria Beñat, errespeturik gabekoa, gainera hain zen desordenatua... eta niri gauzak behar bezala ordenatuak izatea oso garrantzitsua iruditzen zitzaidan, horrela etxeak beste itxura bat hartzen zuelako. Baina ez nintzen gai berari ezer esateko.\n2019-12-09 : 20:43\nEmakumearen atal erogenoak nerbio-amaiera ugari pilatzen dituztenak dira, eta, beraz, ukimenarekiko oso sentikorrak dira eta sentipen atsegina sortzeko gai dira. Nahiz eta eremu erogeno horietako asko emakumeek nahiz gizonek ezagutzen dituzten, batzuetan ez dakigu zein puntutaraino diren garrantzistuak plazer sexualean edo nola jokatzen duten emakumeen orgasmoan.\n2019-12-05 : 08:25\nBeñat gazte arrunta da, zertxobait lotsatia dirudi eta klasetik kanpoko orduetan, gehienetan etxean egoten zen ordenagailu aurrean. Ikasten bai, baina baita seriek ikusten ere, batzuetan bere logelako atea ixten zuen eta zertan zebilen ez nuen jakiten, akaso gazteen kontuak izango ziren, masturbatzen edo.\n2019-12-02 : 15:02


esnifatu / esnobismo\nesnob (orobat snob) izond/iz modan dagoena besterik gabe imitatzen edo onartzen duena.\nEz diot hau poema haiek, txarraren txarrez, akabu horixe merezi zutelako, ezta ere idazlanak suntsitzearen bindikazio horrekin inor epatatu gura dudalako, ez naiz hain snoba. Xabier Mendiguren Elizegi «Nerabearen biluzia» - 72. orr.\n-Horren esnoba izateari utzi beharko zenioke, Karlos. Iban Zaldua «Etorkizuna» - 48. orr.\nWaldenek ez zien jaramonik egiten, eta snoba izateaz salatzen zuten. Koro Navarro «Zortzi kontakizun» - Isaac B. Singer - 94. orr.\nNik ez nekien, ordea, merkatari ezagun aberastu berri baten alaba zela hura, neska ezin esnobago bat, gizon famatuak eta gizarteko izarrak aldi batez oheratzen zituena. Joan Mari Irigoien «Odolean neraman» - 153. orr.\nBeti iruditu izan zait esnob ergel bat, zein unibertsitatera joan zinen eta zenbat diru irabazten duzun gehiegi axola izaten zaion pertsona horietako bat. Oskar Arana «Brooklyngo erokeriak» - Paul Auster - 93. orr.\n"Ismoa, ista" atzizkiak ez zaizkit sobera laket, maiz kulturarik ezaren marka diruditelakotz, sinplifikazio esnobak. Piarres Aintziart «Azken apeza» - 44. orr.


Vidralak 20 milioi euroko inbertsioa egingo du aurten Laudion, salmentak murriztu arren COVID-19agatik - Laudio - Aiaraldea.eus\nVidralak 20 milioi euroko inbertsioa egingo du aurten Laudion, salmentak murriztu arren COVID-19agatik\nAitor Aspuru Saez 2020-07-06 10:30\nVidralako lantegia Laudion. / Aiaraldea.eus\nVidrala enpresak akziodunen batzarra egin zuen pasa den astean eta iragarri zuen 130 milioi euro inbertituko dituela bere azpiegituretan. Horietako 20 Laudioko faktorian izango dira.\nVidrala taldeak akziodunen batzarra deitu zuen ostegunean Laudion, eta aurtengo aurreikuspenak plazaratu zituen Carlos Delclaux presidenteak. Berez, enpresak espero du emaitzek okerrera egitea aurten. Izan ere, edarien esportazioen eta ostalaritzaren sektoreak bete-betean jo ditu koronabirusaren pandemiak eta hor zentratzen dira Vidralaren negozioaren bi herenak.\nVidralako zuzendaritzak azaldu du ekoizpena ez duela eten osasun krisialdian eta 9 langile besterik ez dituztela ospitaleratu\nOndorioz, zuzendaritzak uste du salmentak %5 eta %10 artean murriztuko direla eta etekinak, aldiz, %15 eta %25 artean.\nHala ere, batzarrak onartu zuen 130 milioi euroko inbertsioak egitea Italian, Erresuma Batuan, Portugalen eta Estatu Espainiarrean dituen azpiegituretan. Gauzak horrela, 20 milioi Laudioko lantegira bideratuko ditu.\n9 langile ospitaleratuak\nVidralako arduradunek adierazi zieten akziodunei bere lantegiek ez dutela eten ekoizpena pandemian, ezta unerik txarrenetan ere. Aintzat hartu beharra dago Milanen eta Laudion, besteak beste, dituela lantegiak Vidralak. 3.500 beharginen artean, 9 ospitaleratuak izan ziren osasun krisialdian eta batek ere ez zuen zaintza berezien beharrik izan.


by Dabid MartinezPosted on 2017-10-03 2019-03-28\nAuzi teknologiko hau aztertzerako orduan hiru ardatz hartuko ditut, bestela blog bidalketa bukaezina izango litzateke: software librea, sarea eta energiaren kudeaketa. Batik bat, edozein mortalek beharrezkoa duen funtsezko teknologia dela uste dudalako. Ideiak aurkezterako orduan, egiten dakidan modu bakarrean egiten saiatuko naiz: proiektu batzuk aukeratu eta berauek azalduz. Zerbait gehitu nahi duenak, sarean.eus-en, hor nonbaiten, aurkituko du nirekin harremanetan jartzeko bidea 😉\nSoftware libreari dagokionez\nKataluniako biztanleek independizatzeko aukeraren alde egingo balute, nire ustez, errepublika berriak software librean oinarritu beharko luke bere infrestruktura teknologiko guztia. Alde teknologikoari erreparatzen badiogu hori delako independentzia teknologikoa lortzeko bide bakarra. Bere garaian, beste herrialde batzuk berdina egin zuten, Venezuela kasu, non 2004an onartutako dekretuaren bitartez Administrazio Publiko guztian software librea ezartzea erabaki zuten.\nHizkuntzaren aferari dagokionez, euskaldunok jakin badakigu zein garrantzitsua den egunerokotasunean erabiltzen dugun software guztia gure ama hizkuntzara itzulita egotea. Katalanek ere badakite, hori dela eta software librean oinarritutako teknologia esparru honek ez luke inor baztertuko.\nSarean barrena jarraitzeko aukera\nKatalunian jaio zen guifi.net proiektua, irakurtzen nauenak badaki behin baino gehiagotan aipatu dudala proiektu hau.\nGuifi.net gehienbat haririk gabeko teknologia erabiliz 31,000tik gora konexio puntu dituen telekomunikazio sare aske, ireki eta neutrala da. Gaur egun mundu mailako sare librerik handiena.\nBeraz, Julian Assangek bere Twitter kontuan publikatu zuen txio honi, zerbait gehitu behar zaio. Baliteke Espainiak Internet sarbidea ebakitzea, egingo balu, gisa eskubideen kontrako urraketa argia izango litzateke. Baina, kasurik txarrenean ere Katalan Herriek beraien arteko komunikazio sistema egonkor eta libre bat izateko aukera mantenduko lukete.\nGuzti honi argindarra emango dion proiektua\nAzkenik, argindarra. SomEnergia ezagutzen duzue? Seguru aski Goienerren inguruan zerbait entzungo zenuten, edo agian baten batzuk kooperatibistak zarete. Ideia berdinarekin jaio zen SomEnergia Katalunian, herritarrei modu etikoz argindarra hornitzeko. Beraz lasai, badago modua hemen aipatutako proiektu biak argindarrez hornitzeko.\nKataluniak proiektu interesgarri asko sortu/sortzen ditu teknologiari dagokionez, eta balizko independentzia baten aurrean guzti hauek dira erabilgarriak, beti ere burujabetza teknologikoaren ardatzen inguruan diseinatuak izan badira.\nEta bukatzeko, erantzungo ez dudan azken galdera bat egin nahi dizuet. Norberak erantzun dezala bere barnean: Siguem serioses, realment creiem que si els catalans acaben independitzant-se, les empreses transnacionals marxaran en estampida?\n…i que mama no plore, no s’ho mereix – ZOO\nPosted in GogoetakTagged gizartea, sarean.eus\nPrev F-droid biltegi askean aurkituko dituzun ezinbesteko Android aplikazioak\nNext Sareko neutraltasunak labankada bat jaso du